open-index/open-wikipedia-markdown huggingface dataset:
東岸板道

**東岸板道**（），又叫**東區走廊下行人板道**（），係香港一條喺香港島北岸嘅海濱板道，由炮台山東岸公園開始，沿住東區走廊正下方向東伸延，喺糖水道天橋附近上岸然後駁入北角海濱花園之後，再從電照街出返海再駁到去東區走廊橋下，再向東伸延到鰂魚涌海裕街為止。

東岸板道設有共融通道，歡迎單車入去，不過仲有市民唔清楚情況。

## 歷史
早喺1982年12月，已經有市區發展組織就成條東區走廊起好之後應該點樣善用天橋底空間提出意見，交俾東區區議會。

規劃署喺2009年展開《港島東海旁研究》，經過多輪諮詢，多項優化建議當中包括喺油街至海裕街之間嘅東區走廊橋底起一條約2公里長嘅行人板道，嚟改善北角海濱一帶嘅連貫性。跟住局方同顧問繼續研究板道走線同設計。

政府喺2017年設計時預計需要填海510平方米同埋起10米闊板道，但係俾環保團體反對，之後改咗設計淨係填海200平方米兼縮窄板道到7.5米闊，但係後嚟因為居民同單車使用者嘅強烈意見，最後版本設計恢復返做10米闊板道，但係比起早期方案更加能夠善用東區走廊結構下面嘅空間。立法會工務小組委員會喺2021年9月15號討論，預咗約16.82億港元嚟起，9月17號通過，同埋喺10月8號獲得財務委員會批准。2024年12月29日，發展局宣佈西段板道全長約1.1公里嘅部份喺2025年農曆年前開放，包括700米連接東岸公園主題區至北角海濱花園，同埋設喺修繕好嘅北角海濱花園。

東岸板道嘅西段喺2025年1月26日落成啟用。

2025年7月9日，開合橋喺保養檢查期間唔小心合埋，搞到一個男工人俾橋夾親胸口同困住，事後送去東區醫院治理。

東岸板道嘅東段喺2025年12月29日開放，全長1.1公里。搞掂之後，香港島北岸由堅尼地城去到筲箕灣嘅13公里海濱長廊將會全面駁通。

## 設計
呢條東區走廊板道全長大約 2.2 公里，闊 10 米，採用咗「城市海浪」做設計理念，目標係整一條啱晒男女老幼嘅共融海濱長廊。成條板道一共分開咗 8 個主題區，分別係「汐．日光之階」、「淘．童夢之園」、「漁．釣魚平台」、「滙．共融空間」、「渡．寵物花園」、「漮．水空之鏡」、「演．藝創長廊」同埋「瀚．閒聚樞紐」。喺糖水道附近，仲會特別整釣魚平台同埋階梯式座椅，等大家可以坐低休息。工程嘅其中一個重點係長約 1.1 公里嘅板道西段，佢連接住東岸公園主題區同北角海濱花園。嗰度除咗有遊樂設施同觀景台，仲加咗唔少環保元素，例如人力發電單車，等市民可以一邊「踩車望海」，一邊幫電話或者其他智能裝置充電。另外，西段仲設有維港範圍入面第一條轉盤橋同埋開合橋，開合一次只需要大約 2 分鐘，方便船隻出入。呢項工程搞掂後，再連埋東岸公園嘅新建部分，由堅尼地城去到筲箕灣、全長 12 公里嘅海濱長廊就全線駁通。而呢個項目嘅社區聯絡中心亦已經喺 2023 年 3 月 10 號正式啟用。

至於東段方面，一共設有 4 個主題區，包括「渡．寵物花園」、「漮．水空之鏡」、「演．藝創長廊」同埋「瀚．閒聚樞紐」。入面嘅設施包括寵物友善區，仲有可以用嚟搞展覽或者社區活動嘅多功能開放空間同小型廣場。當中最特別嘅係一個長 20 米、闊 3 米嘅「體驗式玻璃觀景台」。不過要留意，行入去之前一定要着返場地提供嘅鞋套，而且每人限玩 5 分鐘。管理方亦呼籲大家要保護玻璃同注意安全，建議避免着裙入去。對於呢個新設施，市民嘅反應就各有不同：有人覺得個觀景台比想像中短，好難影到海景，覺得有啲失望；但係小朋友就普遍覺得好刺激、好好玩。

## 相

HK NP 海濱公園 North Point Promenade 東岸板道 East Coast Boardwalk glass viewing terrace n blue shoe covers January 2026 N13P 12.jpg|長20米闊3米嘅「體驗式玻璃觀景台」，遊人需要預先着返場地提供嘅鞋套先可以行入去
East Coast Boardwalk 17-03-2025(10).jpg|天橋底嘅跑步徑
East Coast Boardwalk 30-12-2025(3).jpg|天橋底嘅長廊


## 參考資料

## 出面網頁
*東區走廊下面嘅行人板道  
*
*東岸板道 社區聯絡中心
耶和華以勒

**耶和華以勒**（Jehovah Jireh，希伯來文：יְהוָה יִרְאֶה，音譯：YHWH Yir'eh），係《聖經》入面上帝嘅其中一個名字，意思係「耶和華必預備」或者「耶和華必供應」。呢個名稱第一次出現喺《創世記》22:14，係亞伯拉罕經歷上帝嘅供應之後，用嚟形容上帝嘅一個特質。

## 名稱由來
「耶和華以勒」呢個名稱出自《創世記》22章嘅故事，講述亞伯拉罕奉上帝嘅命令，帶住佢嘅兒子以撒上摩利亞山獻祭。喺亞伯拉罕準備將以撒獻畀上帝嘅時候，上帝差派天使阻止咗佢，並且喺附近預備咗一隻公羊畀亞伯拉罕用嚟代替以撒獻祭。因為呢件事，亞伯拉罕稱嗰個地方為「耶和華以勒」，意思係「耶和華必預備」。

聖經原文入面，「以勒」（יִרְאֶה，Yir'eh）可以解作「見到」或者「預備」。所以「耶和華以勒」亦可以翻譯成「耶和華會睇住」或者「耶和華會供應」。

## 聖經背景
喺《創世記》22:1-14 嘅故事入面，上帝試驗亞伯拉罕嘅信心，叫佢將以撒獻為燔祭。呢個命令對亞伯拉罕嚟講係一個極大嘅挑戰，因為以撒係佢晚年得嘅兒子，亦係承繼上帝應許後裔嘅唯一希望。即使面對咁困難嘅試驗，亞伯拉罕仍然選擇信靠上帝，並願意完全順服。

當亞伯拉罕舉起刀準備殺以撒嘅時候，上帝即刻差派天使制止佢，並且喺附近提供咗一隻公羊畀佢用嚟代替以撒獻祭。呢件事表達咗上帝係一位信實同供應嘅上帝，祂會喺適當嘅時候為祂嘅子民提供所需嘅一切。

## 屬靈意義
「耶和華以勒」呢個名稱喺基督教信仰入面有深遠嘅意義，反映咗上帝嘅供應同信實。基督徒相信，上帝唔單止喺亞伯拉罕嘅時代供應需要，祂亦會喺今日嘅生活入面，為每一個信靠祂嘅人提供所需。

喺新約聖經入面，呢個理念進一步喺耶穌基督嘅救贖工作入面被彰顯。基督徒認為，上帝喺十字架上提供咗祂嘅獨生子耶穌基督，成為人類罪嘅代贖，呢個係「耶和華以勒」精神嘅最高體現。

## 喺基督徒生活入面嘅應用
喺基督徒日常生活入面，「耶和華以勒」提醒信徒要相信上帝嘅供應，無論喺精神上、物質上或者靈性上，祂都會喺適當嘅時間滿足人嘅需要。

## 相關經文
《創世記》22:14：「亞伯拉罕就嗌嗰地方做『耶和華以勒』，直到今日人仲講『喺耶和華嘅山上必有預備』。」

## 睇埋
*耶和華沙瑪
*耶和華尼西
*耶和華沙龍

## 參考
*《聖經》舊約《創世記》22章
*《新約聖經》入面耶穌基督嘅救贖工作
*基督教神學對上帝屬性嘅探討
陳真光

****，香港親中派政治人。
## 政治立場
佢係香港親中派成員，武漢肺炎香港疫情期間曾經參與聯署謹向內地援港醫療隊致敬。

喺捍衛民主同守護法治嘅香港反送中運動期間，佢支持執法表現備受爭議嘅香港警察，並參與一份醫學界嘅參與聯署，但有關聯署被一啲連登網民質疑造假，其中有人部分聯署人嘅名根本唔喺全港西醫名冊入面。

喺2016年選舉委員會醫學界界別分組選舉，佢係選賢11團隊成員，但未能當選。
## 參考來源
韋玉珍

****，香港親中派醫生。有時佢去唔同地方考察會得到一啲親中派媒體嘅報導。

## 部分公職

* 香港中華醫學會理事

## 政治立場
佢係香港親中派成員，武漢肺炎香港疫情期間曾經參與聯署謹向內地援港醫療隊致敬。疫情初期，佢反對以罷工作為要求政府封關以控制疫情嘅手段。

喺捍衛民主同守護法治嘅香港反送中運動期間，佢支持執法表現備受爭議嘅香港警察，並參與一份醫學界嘅參與聯署，但有關聯署被一啲連登網民質疑造假，其中有人部分聯署人嘅名根本唔喺全港西醫名冊入面。

喺2016年選舉委員會醫學界界別分組選舉，佢係選賢11團隊成員，但未能當選。

## 外部連結

* Facebook專頁

## 參考來源
袁維基

****，香港親中派政治人。香港大學醫學院榮譽副教授、港怡醫院外科名譽顧問醫生，曾經係瑪麗醫院顧問醫生。

## 資歷

* 香港大學內外全科醫學士
* 英國格拉斯哥皇家醫學院外科院士
* 澳洲皇家外科醫學院院士
* 香港外科醫學院院士
* 香港醫學專科學院院士

## 政治立場
佢係香港親中派成員。

喺2016年選舉委員會醫學界界別分組選舉，佢係選賢11團隊成員，但未能當選。

## 事件
佢喺2000年12月為一名病人喺瑪麗醫院動手術切除咗邊肝臟腫瘤，判斷錯誤，將肝臟嘅主要靜脈切除，以致右肝缺血達五個鐘後壞死，更導致病人其他內臟衰竭而死亡。最終死因聆訊裁定事件係意外。

## 參考來源
王虎生

****，香港親中派政治人。

喺2015年香港區議會選舉，佢攞到2,034票，成功當選。

2019年香港區議會選舉，親中派因為漠視民意堅持如期修訂逃犯條例，佢落選後因為喺選區宣傳嘅時候被市民批評，曾經提選舉呈請 ，指勝選對手涉舞弊。

## 部分公職

* 沙田區分區委員會（小瀝源）委員

## 外部連結

* Facebook專頁

## 參考來源
丹麥藍罐曲奇

**丹麥藍罐曲奇**（**Kjeldsens**）係丹麥Kelsen集團出產嘅牛油曲奇牌子，主要賣去香港同大中華地區市場，未有喺丹麥本土內銷。產品嘅主要特徵係個用皇室藍做主色嘅圓形鐵罐裝住曲奇。

## 規格
由於市場有仿冒丹麥藍罐曲奇嘅假貨，丹麥藍罐曲奇廠商講解正貨嘅規格：
*包裝重量：454克、681克、908克
*曲奇種類：雲呢拿圈曲奇、椰絲曲奇（含有加倫子）、鄉郊風曲奇、有砂糖脆面嘅蝴蝶型曲奇、有香脆砂糖襯托嘅芬蘭風曲奇

## 睇埋
*（Royal Dansk）：Kelsen另一隻曲奇牌子

## 參考

## 出面網頁
*丹麥藍罐曲奇官方網站
*Kelsen集團：丹麥藍罐曲奇
姚皓兒

****，香港親中派政治人。

## 政治立場
佢係香港親中派成員，對美國政府持不友善態度，曾經公開參與活動指控美國駐港澳總領事唐偉康抹黑「一國兩制」。

## 部分公職

* 沙田松田關愛隊成員

## 外部連結

* Facebook專頁

## 參考來源
耶和華尼西

**耶和華尼西**（Jehovah-Nissi，希伯來文：יְהוָה נִסִּי，音譯：YHWH Nissi），係《聖經》入面上帝嘅另一個名字，意思係「耶和華係我嘅旌旗」或者「耶和華係我嘅旗幟」。呢個名稱出自《出埃及記》17:15，係摩西為紀念上帝喺利非訂戰勝亞瑪力人之後，用嚟稱呼上帝嘅一個特質。

## 名稱由來
「耶和華尼西」呢個名稱出自《出埃及記》17章嘅故事，當時以色列人喺曠野遇到亞瑪力人襲擊。摩西帶領以色列軍隊同亞瑪力人作戰，佢站喺山頂上舉起手祈禱，當摩西舉起手嘅時候，以色列軍隊就佔上風；但當佢手放低嘅時候，亞瑪力人就佔優勢。為咗保持摩西嘅手舉起，亞倫同戶珥扶住佢嘅手，直到戰事結束。最終，以色列軍隊喺上帝嘅幫助下取得勝利。

呢場戰爭之後，摩西建立一座壇，並且稱嗰個地方為「耶和華尼西」，意思係「耶和華係我嘅旌旗」，用嚟感謝上帝嘅保護同帶領。

## 聖經背景
喺聖經入面，「旌旗」係戰爭中用嚟指揮軍隊或者表示勝利嘅象徵。「耶和華尼西」反映咗上帝係以色列人嘅領袖同保護者，祂就好似一面旗幟，帶領佢嘅子民走向得勝。

《出埃及記》17:8-16 呢段經文唔單止講述咗以色列人喺曠野嘅一場實際戰鬥，仲隱喻咗屬靈上嘅爭戰。以色列人嘅勝利並唔係靠自己嘅力量，而係靠上帝嘅幫助同祂不斷嘅保守。

## 屬靈意義
「耶和華尼西」呢個名稱提醒基督徒，上帝係屬靈生命入面嘅「旌旗」，亦即係戰爭入面嘅得勝保障。基督徒相信，無論面對咩困難或者屬靈爭戰，只要仰望上帝，祂會成為佢哋嘅力量同引領。

喺新約聖經入面，基督徒進一步相信，耶穌基督係得勝嘅旗幟，祂喺十字架上面戰勝罪惡同死亡，為信徒帶嚟永遠嘅得勝。

## 喺基督徒生活入面嘅應用
「耶和華尼西」鼓勵信徒喺困難同挑戰入面要仰望上帝，因為祂係引領同保護嘅主。基督徒可以透過祈禱同信靠，去經歷屬靈生命入面嘅得勝。

## 相關經文
*《出埃及記》17:15：「摩西築咗一座壇，嗌佢做『耶和華尼西』。」
*《詩篇》60:4：「你賜畀敬畏你嘅人旌旗，為要叫佢哋因真理揚起。」

## 睇埋
*耶和華沙瑪
*耶和華以勒
*耶和華沙龍

## 參考
*《聖經》舊約《出埃及記》17章
*基督教神學對上帝嘅屬性嘅探討
*舊約同新約入面有關上帝係戰爭中帶領者嘅經文
耶和華沙瑪

**耶和華沙瑪**（Jehovah-Shammah，希伯來文：יְהוָה שָׁמָּה，音譯：YHWH Shammah），意思係「耶和華在那裡」或者「耶和華與我同在」。呢個名稱係出自《以西結書》48:35，係描述上帝喺新耶路撒冷（聖城）嘅同在，呢個名字彰顯咗上帝永遠喺祂子民中間同佢哋同住嘅應許。

## 名稱由來
「耶和華沙瑪」呢個名稱喺《以西結書》48章最後一節出現，係以西結先知喺異象中見到新耶路撒冷嘅情景之後，為嗰座城所起嘅名字：「從此以後，呢座城嘅名字就叫『耶和華沙瑪』。」呢個名字係對以色列人嘅一個安慰同激勵，因為喺佢哋經歷流亡同被擄期間，上帝應許祂嘅同在永遠唔會離開。

## 聖經背景
《以西結書》係一卷充滿異象同預言嘅聖經書卷，特別聚焦喺以色列人被擄巴比倫期間對佢哋嘅警告、審判同復興嘅盼望。《以西結書》最後幾章描述咗未來嘅聖城同聖殿，強調上帝嘅同在係祂子民得勝同復興嘅關鍵。

「耶和華沙瑪」呢個名稱體現咗上帝嘅同在唔再局限喺一個物理嘅地方，而係祂嘅榮耀會充滿祂嘅子民，無論佢哋去到邊度，祂都會喺佢哋中間。

## 屬靈意義
「耶和華沙瑪」係上帝同在嘅象徵，提醒信徒無論喺咩情況，上帝都唔會離棄佢哋。喺基督教信仰入面，呢個名字進一步喺新約被彰顯，因為耶穌基督被稱為「以馬內利」（意思係「上帝與我哋同在」），而聖靈亦被賜畀信徒，成為上帝永遠同住嘅應許。

## 喺基督徒生活入面嘅應用
「耶和華沙瑪」提醒基督徒，上帝無時無刻都喺佢哋身邊，特別喺困難、孤單或者迷失嘅時候，信徒可以藉住禱告去親近上帝，經歷祂嘅平安同力量。呢個名字亦鼓勵信徒要活出聖潔嘅生命，因為上帝嘅同在係聖潔嘅象徵。

## 相關經文
*《以西結書》48:35：「城嘅四圍共十八里，從此以後，呢座城嘅名字就叫『耶和華沙瑪』。」
*《馬太福音》28:20：「我就常與你哋同在，直到世界嘅末了。」
*《約翰福音》14:16-17：「我要求父，父就另外賜畀你哋一位保惠師，叫祂永遠同你哋同在。」

## 睇埋
*耶和華尼西
*耶和華以勒
*耶和華沙龍

## 參考
*《聖經》舊約《以西結書》48章
*《新約聖經》入面關於上帝同在嘅應許
*基督教神學對「上帝同在」嘅探討
耶和華沙龍

**耶和華沙龍**（Jehovah Shalom，希伯來文：יְהוָה שָׁלוֹם，音譯：YHWH Shalom），意思係「耶和華係平安」或者「耶和華賜平安」。呢個名稱出自《士師記》6:24，係基甸因為經歷上帝嘅臨在同應許之後，為紀念祂而建立嘅祭壇嘅名字。

## 名稱由來
「耶和華沙龍」呢個名稱係基甸喺《士師記》6章裏面稱呼上帝所用嘅名字。當時以色列人因為行惡而被米甸人欺壓，生活喺極大嘅恐懼同苦難之中。上帝揀選基甸成為士師，帶領以色列人脫離敵人嘅壓迫。不過，基甸起初對自己嘅能力感到懷疑，並且對上帝嘅召命存有恐懼。

上帝藉住天使向基甸顯現，並且向佢保證：「我必與你同在」（《士師記》6:16）。基甸見到上帝嘅使者之後以為自己一定會死，但上帝安慰佢話：「你放心，唔會死。」於是基甸喺嗰度為上帝築咗一座壇，並且叫嗰壇為「耶和華沙龍」，意思係「耶和華係平安」。

## 聖經背景
《士師記》6章記載咗以色列人喺米甸人壓迫下嘅困境同上帝嘅拯救計劃。「耶和華沙龍」呢個名稱反映咗即使喺動盪不安嘅時代，上帝都可以賜下屬靈嘅平安。基甸嘅經歷顯示，上帝嘅平安唔單止係外在環境嘅平靜，而係內心對祂嘅信靠同祂臨在嘅確據。

## 屬靈意義
「耶和華沙龍」係基督教信仰入面對上帝平安屬性嘅一個重要描述。基督徒相信，真正嘅平安唔係來自世界，而係來自與上帝嘅關係。呢個名字亦提醒信徒，即使喺困難同挑戰中，上帝嘅平安可以保守佢哋嘅心思意念（參《腓立比書》4:7）。

喺新約入面，耶穌基督被稱為「和平之君」（《以賽亞書》9:6），並且話：「我留下平安畀你哋，我將我嘅平安賜畀你哋。」（《約翰福音》14:27）。因此，基督徒相信耶穌係「耶和華沙龍」呢個名稱嘅最終體現。

## 喺基督徒生活入面嘅應用
「耶和華沙龍」提醒信徒喺面對人生風浪時，要將焦慮交畀上帝，因為祂會賜下超越理解嘅平安。基督徒可以透過禱告、讀經同信靠上帝，經歷屬靈上嘅平靜同安穩。

## 相關經文
*《士師記》6:24：「於是基甸喺嗰度為耶和華築咗一座壇，叫嗰壇為『耶和華沙龍』。直到今日呢壇仲喺亞比以謝族嘅俄弗拉。」
*《約翰福音》14:27：「我留下平安畀你哋，我將我嘅平安賜畀你哋。我所賜嘅唔似世人所賜嘅，你哋心裏唔好憂愁，也唔好膽怯。」
*《腓立比書》4:7：「上帝所賜超越人理解嘅平安，必喺基督耶穌裏保守你哋嘅心思意念。」

## 睇埋
*耶和華沙瑪
*耶和華尼西
*耶和華以勒

## 參考
*《聖經》舊約《士師記》6章
*《新約聖經》關於平安嘅教導
*基督教神學對上帝平安屬性嘅探討
大班 (小說)

**《大班》(''Tai-Pan'')** 係英國作家 James Clavell 喺 1966 年創作嘅英文小說，係以第一次鴉片戰爭結束後，香港開埠時期作為背景，講述當時移居香港嘅歐美商人故事。《大班》係 James Clavell 創作嘅「亞洲傳奇」系列入面嘅第二本書，亦係第一本以虛構嘅 Struan 家族為主角嘅書。

## 情節概要
故事背景係英國喺第一次鴉片戰爭入面勝利之後，香港獲英國殖民開埠。小說係以兩間大型貿易公司嘅老闆 Dirk Struan 同 Tyler Brock，佢哋嘅激烈競爭為故事嘅中心，帶領故事嘅情節發展。Dirk Struan，係19世紀亞洲嘅一間大型貿易公司負責人，所以又被人叫佢做「大班」。小說追溯 Dirk Struan早年嘅生活。由佢初期做海員開始，到佢喺鴉片貿易入面發跡，仲有佢同 Tyler Brock之間嘅鬥爭。
華杜斯足球會

**華杜斯足球會**（）係列支敦士登華杜茲一間職業足球球會，依家踢緊瑞士挑戰聯賽。

## 榮譽
*列支敦士登盃冠軍：1948–49年、1951–52年、1952–53年、1953–54年、1955–56年、1956–57年、1957–58年、1958–59年、1959–60年、1960–61年、1962年、1965–66年、1966–67年、1967–68年、1968–69年、1969–70年、1970–71年、1973–74年、1979–80年、1984–85年、1986年、1987–88年、1989–90年、1991–92年、1994–95年、1995–96年、1997–98年、1998–99年、1999–2000年、2000–01年、2001–02年、2002–03年、2003–04年、2004–05年、2005–06年、2006–07年、2007–08年、2008–09年、2009–10年、2010–11年、2012–13年、2013–14年、2014–15年、2015–16年、2016–17年、2017–18年、2018–19年、2021–22年、2022–23年、2023–24年

## 參考


## 連出去
*官方網站
Perfect Disorder

《**Perfect Disorder**》係香港歌手CK 思祺嘅第1張唱片，喺2007年2月13日推出。佢喺推出呢張唱片完咗新人年之後，已經轉為經營時裝生意，https://www.7115byszeki.com/pages/about-us。

## 曲目
迪尼普第一

**迪尼普第一**（）係烏克蘭聶伯城一間職業足球球會，依家踢緊烏克蘭超級足球聯賽。

## 參考


## 連出去
*官方網站
意大利廣播電視

**意大利廣播電視**，意大利國營透過電臺兼電視臺，國有企業，經經濟與財政部控制。擁有意大利廣播與電視公共服務獨家特許經營權。公司以字母**Rai**做標誌。由於國營，因而有額外規舉，確保公眾公平。就算咁，政治亦有唔少爭議。

意大利最大電視企業，歐洲最大媒體企業之一，在全歐洲排名第五大電視企業。一九二四年成立意大利無綫電聯盟。一九二七年改名意大利無綫電廣播機構。一九四四年改為意大利無綫電廣播公司，至終一九五四年意大利廣播電視公司。佢有電臺電視，亦向周圍各國廣播。總部羅馬。

收視佔三成五九，算係幾高下。

佢有電臺，有地面電視，有衞星電視，有有綫電視同埋網上直播。收入一半來自電視接收牌照費，另一半來自銷售廣告時段。

廣播範圍，意大利全境同周邊地方，好似亞爾巴尼亞、波斯尼亞、克羅地亞、法國、馬耳他、摩納哥、黑山、聖馬力諾、斯洛文尼亞、瑞士、塞爾維亞、突尼斯同梵蒂岡咁。

## 電視頻道
一般有五個臺，分一到五臺。其中第一、二、三臺，綜合頻道，播新聞、電影、電視片集、娛樂同兒童節目等。呢三臺，政治立場各有少許偏差。而第一臺意大利收視率最高，頭號頻道。第四臺播電影同娛樂節目，第五臺播出科學、藝術同紀錄片等。

數碼電視，有多啲臺，新聞臺、兒童臺、體育臺、歷史臺、片集臺、教育臺、幼兒臺、電影臺。

衞星電視加個意大利國際臺，全球廣播，節目按時區編排，分亞洲版、非洲版、澳洲版同美洲版。

## 攷
羅百吉

**羅百吉**（），係臺灣電音男歌手同DJ。

## 專輯
*1994年《I Don't Wanna See No歐巴桑》
*1995年《神聖舞會Boom》
*1996年《Friday Night什麼世界》
*1998年《大家一起叫》
*2000年《基因》
*2002年《愛超速》
*2003年《真愛》
*2003年《超炫》
*2004年《燭光》
*2004年《亞洲之夜》
*2005年《DJ Jerry Best Hits》（只喺香港發行）
*2005年《嗆聲》
*2007年《舞動人生》
*2008年《舞懈可擊》（首張國語精選）
*2008年《愛發狂》
*2010年《正妹》
*2011年《超人》
*2012年《美麗的女孩》
*2013年《跳電》
*2015年《蹦蹦》
*2018年《我們都一樣》

## 爭議
2015年8月10號，中華人民共和國文化部話羅百吉唱嘅4首歌涉及宣揚淫穢、暴力、教唆犯罪或者危害社會公德嘅內容，將嗰啲作品下架。

## 參考資料

## 出面網頁
*
李願聞

**李願聞**（；筆名有**公羽**同**文采**），係中國詞曲作家、編輯人、電影製作人。

## 簡歷
1966年，佢同鍾錦沛一齊成立「風行唱片公司」。

## 填詞作品
*《再見，我的愛人》

## 參考資料
許寶月

****，香港親中派政治人。
## 政治立場
佢係香港親中派成員，主張香港青年人以科技創新貢獻大灣區。

喺2015年中，佢曾經參與聯署支持當時喺831框架之下，高提名門檻限制民主派參選嘅特首普選方案。

佢有份支持同贊助荃灣各界慶祝香港回歸祖國23周年活動，又鼓勵香港人喺大幅度削減直選議席比例支持大幅度削減直選議席嘅所謂『完善選舉制度』同埋落實排除異見嘅『愛國者治港』，同埋限制民主派參選嘅2021年香港立法會選舉入面投票。

## 部分公職
*香港中華總商會會董/粵港澳大灣區委員會委員
*香港福州十邑同鄉會第二十八屆永遠榮譽會長/理事長
*福州市政協常委
*香港中華出入口商會副主席
## 參考來源
容浩然

****，香港親中派人士。
## 政治立場
佢係香港親中派成員。佢曾經參與公開聯署支持北京未經諮詢或香港人同意，強行訂立嘅《港版國安法》。

## 部分公職

* 中國書法家協會理事
* 香港藝術發展局審批員(藝術教育/文學藝術/視覺藝術)

## 參考來源
郁冬

**郁冬**（），係中國男歌手。

## 專輯
*《露天電影院》

## 詞曲作品
*《虎口脫險》

## 參考資料
見怪

**見怪**（Detrimental），係2023年孔令政自編自導之中國大陸電影，用上大量香港演員如王浩信、陳啟泰、馬志威等人主演動作片。2023年7月23號中國上映。佢講述咗故事發生2070年，失明廠工遊己任走出宿舍，單憑聲音就了解到災後嘅小島一片破敗嘅故事。

## 演員表

## 註

## 參考

## 出面網頁
*
陳正寧

****，香港親中派政治人/醫生。有時會就一啲健康議題接受傳媒訪問。

## 部分公職
*2023 - 2025 年度地區青年發展及公民教育委員會(油尖旺)委員
*香港島各界聯合會專業事務委員會副主席
*香江聚賢衞生專業人才委員會主任

## 政治立場
佢係香港親中派成員，關注推動香港同深圳兩地醫療合作，亦曾經主張推行「自願醫保計劃」。

佢曾經參選香港醫學會委員。

喺香港反送中運動期間，佢支持執法表現備受爭議嘅香港警察，並參與一份醫學界嘅參與聯署，但有關聯署被一啲連登網民質疑造假，其中有人部分聯署人嘅名根本唔喺全港西醫名冊入面。

## 感情生活
佢曾經同藝人江嘉敏拍拖，又被指曾經同阮嘉敏有過一段情。

## 部分榮譽

* 奧地利史懷哲抗疫大使獎

## 參考來源
DeepSeek

**DeepSeek**（）係中華人民共和國公司開發嘅一個人工智能大型語言模型，2023年11月推出第一個版本，到2025年1月推出嘅DeepSeek-R1，性能被指已經媲美世界人工智能龍頭OpenAI嘅模型，但係研發成本超低，令投資人重新衡量美國相關公司嘅估值，美國上市科技公司輝達嘅股價喺美國當地時間1月27號單日暴跌近17%，市值損失創紀錄嘅5,890億美元。

## 關鍵人物
* 梁文鋒
* 羅福莉

## 封鎖

### 亞洲
中華民國數位發展部喺2025年1月31日以“防范資安風險”作為理由，要求喺公務機關中唔可以使用DeepSeek。台灣嘅公立學校隨後亦跟進。 

大韓民國政府產業通商資源部喺2025年2月6日封鎖DeepSeek，韓國國防部亦阻止咗佢喺軍事用途嘅電腦上面使用DeepSeek ,而外交部同產業通商資源部都已經禁止咗DeepSeek嘅使用。韓國國營嘅韓國水電與核電公司甚至禁止使用所以AI服務，其中包括DeepSeek。

## 參考


## 出面網頁
*
陳雅媛

**陳雅媛**（英文：**Joann Chan**，）係香港女演員, 2023年畢業於香港演藝學院戲劇學院（一級榮譽），主修表演。

## 演出
### 電視劇（ViuTV）

## 出面網頁
*
搵食搵過界

《**搵食搵過界**》（）係香港MakerVille製作嘅遊埠節目，由陳子豐同李昭南主持，2025年2月10號到2月28號逢禮拜一到五23:00－23:30喺香港電視娛樂ViuTV播出。節目會訪問喺外地生活嘅香港人，講佢哋喺當地搵食嘅故事。

## 每集一覽

## 註

## 出面網頁
*ViuTV：搵食搵過界
*MakerVille：搵食搵過界
*

## 電視節目變遷
梁福厚

梁福厚係香港嘅社區領袖同教育義工，主要喺沙田區活動，長期參與家校合作、青少年服務、文化藝術推廣同國民教育等方面嘅工作。

佢以前喺香港航海學校、天主教聖華學校同青年會書院做過家長教師會主席同家長校董，有超過十年推動家校合作嘅經驗，參與學校決策同家長培訓。佢亦長期喺沙田區家長教師會聯會服務，歷任秘書、會長同當然顧問，推動區內家校團體交流合作。

喺社區方面，梁福厚都有唔少公職，包括出任沙田文化藝術推廣委員會副主席、社會福利署沙田區青少年服務地方委員會委員、教育局敬師運動委員會委員，亦係沙田愉欣關愛隊嘅成員，積極參與地區關愛工作。

教育同青少年方面，佢係國家安全教育地區導師，亦係香港基督少年軍同 Awana 嘅註冊導師，參與推動青少年品格同生命教育。

2024年，佢獲得民政及青年事務局頒發「二○二三年局長嘉許計劃」嘅「傑出社區服務人士」獎項，以肯定佢喺社區同教育服務方面嘅貢獻。

## 政治立場
佢係香港建制派人士，關注青少年數碼素養及對抗網絡風險意識。

## 部分公職

* 沙田家長及家庭資源協會會長
* 沙田文化藝術推廣委員會副主席暨表演及活動工作小組召集人
* 沙田愉欣小區關愛隊成員
* 大灣區醫護教師社工協會名譽顧問
* 天主教聖華學校家長教師會顧問
* 沙田區家長教師會聯會當然顧問/會長秘書
* 沙田區青少年服務地方委員會(社會福利署)委員
* 敬師運動委員會委員
* 天主教聖華學校家長校董/家長教師會主席
* 青年會書院家長校董/家長教師會主席/顧問
* 香港航海學校家長校董/家長教師會副主席/秘書

## 部分榮譽

* 二○二三年民政及青年事務局局長嘉許計劃獲獎人士 傑出社區服務人士
* 香港基督少年軍 長期服務獎 10年 (2025)
* 社會福利署 義工運動 金獎 (2015-2021)

## 外部連結

* Facebook專頁
* https://www.instagram.com/piloteer

## 參考來源
神戶新闻

**神戶新闻**（），日本一報紙，係日報，神戶市發行，一八九八年二月十一號創立。

## 出面網頁
*神戶新闻
粟米星

**粟米星**（；）係日本動漫《蠟筆小新》中出現嘅餅乾類點心，原型係。外包裝為綠色形，上印有日文片假名「チョコビ」以及洋紅色卡通鱷魚角色「鱷魚山先生」（）。

## 由來
粟米星最早出現喺動畫版於1992年4月27號播出嘅《去睇牙醫》（）一集，該集改編自漫畫單行本第一卷；喺原著中，野原美伢餵給新之助嘅零食係樂天熊仔餅，動畫化時由於商標權因素，將樂天熊仔餅改為虛構零食「粟米星」。

## 歷史

## 註釋

## 參攷

## 連出去

* 
* 粟米星嘅桃哈多官網
中國留學生同遊客對香港民主人士嘅騷擾

隨著北京未經諮詢或香港人同意強行訂立《港版國安法》，香港政府進行大量政治檢控，有部份香港民主派人士被逼流亡海外（例：許智峯，鄭敬基），亦有啲香港人喺海外爭取港人權益以及國際社會對外國嘅關注。不過，呢啲人喺海外嘅活動，有時會遭受來自中國留學生同遊客嘅一啲騷擾。

## 事例

* 喺2024年嘅1月尾嘅列斯，幾位中國留學生對一啲抗議47人案不公審訊嘅香港民主人士丟奶昔後，有關香港人報警，之後嗰啲中國留學生逃走，企圖尋求中國領事館幫助但係比拒絕，有關香港人之後追問點解要丟奶昔，但有關中國留學生就迴避問題，只係用粗口辱罵同埋只係識得講啲香港人係中國人。 
* 喺2024年10月1日，有在台港人喺台北市西門町街頭舉辦「反中國國慶」活動，掛起「光復香港 時代革命」等旗幟，結果有2名自稱來台觀光嘅中國遊客鬧場，企圖破壞現場嘅旗幟，又對有關香港人挑釁，高呼台灣同中國都係香港嘅一部分。

## 參考來源
高增仁

****，香港親中派政治人。
## 部分公職
*兩岸和平發展聯合總會第4/5屆總務部副主任
*旅港福建商會教育基金董事會董事
*安海同鄉聯誼會副會長
*養正中學香港校友會第18屆會長
## 參考來源
香港佐治六世銅像

佐治六世銅像係英國藝術家 Gilbert Ledward 創作嘅青銅雕塑，豎立喺香港動植物公園。雕像係為紀念香港開埠一百週年而豎立，並取代咗第七任港督堅尼地雕像。 

## 參考

## 外部連結

*
大力情人

《**大力情人**》（）係香港MakerVille製作嘅真人騷節目，由呂珮琳、陳鎮亨同溫湯馬仕主持，2025年2月10號到28號逢禮拜一到五22:30－23:00喺香港電視娛樂ViuTV播出。節目搵嚟四對同運動方面有關嘅情侶去進行一連串嘅體能考驗，最後贏咗比賽嗰對情侶會得到獎金。

## 參加者

## 每集一覽

## 軼事
*節目入面其中三對情侶參加者（陳張敏、方泳琳、梁愷傑、李綺雯、吳景聰、陸雪恩）亦喺《晚吹 - Chat KP》第15同16集做「趣友」同主持彭秀慧互動。

## 註

## 出面網頁
*ViuTV：大力情人
*

## 電視節目變遷
路易斯·華納·格林

**路易斯·華納·格林**（，）係美國一位長老會牧師、教育家同學術行政人員。佢喺1849年至1863年期間，先後擔任過漢普登-悉尼學院、特蘭西瓦尼亞大學同埋中央學院嘅校長。

格林喺肯塔基州丹維爾出世，喺凡爾賽受洗，並喺伍德福德縣接受教育。佢原本喺特蘭西瓦尼亞大學註冊，但後來轉到中央學院完成學業。佢喺1824年畢業，成為該校首屆畢業班嘅兩名學生之一。1831年，佢入讀普林斯頓神學院，但喺1832年未畢業就返咗肯塔基。喺漢諾威學院做咗一年教授後，佢喺1839年返到中央學院。之後，佢喺第二年又離開，去咗西方神學院（位於賓夕凡尼亞州）任職，喺嗰度待咗六年。之後，佢去咗巴爾的摩全職傳道，但由於健康問題，喺一年半後辭職。

格林喺1849年1月當選為漢普登-悉尼學院校長。喺佢八年任期結束後，多間機構都想招攬佢，其中包括特蘭西瓦尼亞大學。佢喺肯塔基州議會成立師範學校後不久，就被招攬去擔任校長。不過，成立師範學校嘅法案喺一年半後被廢除，佢亦喺1857年底辭職。同年，格林當選為中央學院校長，並喺1858年1月上任。喺帶領學校度過內戰初期後，佢喺1863年因幫助受傷士兵而染病，最終喺任內去世。 佢被安葬喺丹維爾嘅貝爾維尤墓園。佢透過女兒嘅婚姻，成為史蒂文森政治家族嘅一員；因此，佢係副總統阿德萊·史蒂文森一世嘅外父，伊利諾伊州州長阿德萊·史蒂文森二世嘅曾外父，以及參議員阿德萊·史蒂文森三世嘅高曾外父。

## 早年生活同教育
路易斯·華納·格林喺1806年1月28號喺肯塔基州丹維爾出世，係威利斯·格林同莎拉·里德嘅第十二個同埋最細嘅仔。路易斯細個就成為孤兒——佢阿爸喺佢五歲時過身，阿媽兩年後亦都離世——之後佢同佢大佬一齊住。佢最初學嘅係拉丁文同希臘文，十三歲時開始喺路易斯·馬歇爾開辦嘅古典學校讀書，間學校位於肯塔基州伍德福德縣。1820年3月，佢同佢大佬威利斯一齊喺凡爾賽嘅皮斯加長老會教堂受洗。路易斯喺學校第二年時發高燒，病得好嚴重，持續咗幾個禮拜，一度被認為生存機會渺茫，但最後佢康復咗。之後，格林入讀特蘭西瓦尼亞大學，完成咗三年級嘅課程，但喺1822年轉到中央學院，因為肯塔基嘅美國長老會對特蘭西瓦尼亞校長霍勒斯·霍利缺乏支持。佢喺1824年從中央學院畢業，成為該校首屆畢業班嘅兩名學生之一。畢業後，格林對法律同醫學有過短暫興趣，分別跟佢大佬約翰學法律，同埋跟醫生以法蓮·麥克道爾學醫，但都只係學咗一段短時間。格林之後去耶魯學院學希伯來文，並喺1831年入讀普林斯頓神學院，同亨利·奧古斯都·博德曼成為同學。佢冇喺呢兩間學校攞到學位，因為佢被選中去中央學院教書，所以離開咗。

## 個人生活同去世

格林喺1827年2月同國會議員托馬斯·蒙哥馬利嘅女伊麗莎·J·蒙哥馬利結婚。根據傳記作者勒羅伊·哈爾西嘅說法，蒙哥馬利當時已經處於肺結核嘅「晚期」，兩人結婚兩年多後，伊麗莎喺1829年去世。佢哋喺伊麗莎去世前一直住喺伊麗莎嘅家族農場。格林喺1834年4月9號再婚，娶咗瑪麗·弗萊·勞倫斯，兩人育有兩名子女。喺佢喺漢普登-悉尼學院任期結束後返到肯塔基嘅某段時間，格林增加咗佢嘅奴隸勞動力；佢喺擔任中央學院校長期間擁有十名奴隸。格林透過佢個女萊蒂西亞同阿德萊·史蒂文森一世嘅婚姻，成為史蒂文森家族嘅一員，後者後來成為美國副總統。因此，佢係伊利諾伊州州長阿德萊·史蒂文森二世嘅曾外父，同埋參議員阿德萊·史蒂文森三世嘅高曾外父。格林嘅孫仔路易斯·格林·史蒂文森係以佢嘅名字命名嘅。

格林喺1863年5月底因照顧患病同受傷嘅士兵而染病。佢病咗五日，期間出現寒顫、譫妄、癱瘓，最後失去知覺。根據哈爾西嘅描述，格林全程處於「極度痛苦」之中。佢最終喺1863年5月26號去世。佢被安葬喺肯塔基州丹維爾嘅貝爾維尤墓園。佢係中央學院連續第二位喺任內去世嘅校長，之前嘅楊格校長亦係咁。格林嘅校長職位由威廉·L·布雷肯里奇接任。

## 攷
4拍4家族 電影原聲大碟

《**4拍4家族 電影原聲大碟**》係電影《4拍4家族》嘅原聲音樂專輯，由Mo Production喺2024年發行。

## 曲目
深海池魚

**深海池魚**，又叫**縞鰺**，係擬鰺科嘅一種魚。日本人食佢時通常會用魚生方式整。
保羅湯馬士安德遜

**保羅湯馬士安德遜**（，）係美國導演，2007年拍過《黑金風雲》。

## 拍過嘅戲
* 《賭國驚爆》（1996, Hard Eight）
* 《一舉成名》（1997, Boogie Nights）
* 《人生交叉剔》（1999, Magnolia）
* 《私戀失調》（2002, Punch-Drunk Love）
* 《黑金風雲》（2007, There Will Be Blood）
* 《世紀教主》（2012, The Master）
* 《性本惡》（2014, Inherent Vice）
* 《霓裳魅影》（2017, Phantom Thread）
* 《甘草薄餅》（2021, Licorice Pizza）
* 《一戰再戰》（2025, One Battle After Another）

## 拎
*
頭鱸

**頭鱸**（***Pomadasys kaakan***），係石鱸科嘅一種魚。喺香港等地，常見食法包括豉汁蒸、香煎同滾湯。
黃𩶘䱽

**黃𩶘䱽**（***Trachinotus blochii***），又寫做**黃鱲䱽**、**黃立倉**，或者叫**黃立鯧**，係鯧鰺屬嘅一種魚。喺香港等地，常見食法包括豉汁蒸同香煎。
2024–25年歐洲青年聯賽

**2024–25年歐洲青年聯賽**係第11屆歐洲青年聯賽。由呢屆賽事開始，以採用瑞士制嘅聯賽階段嘅全新賽制取代雙循環分組賽賽制。決賽喺瑞士尼永踢。

## 聯賽階段
### 積分榜

### 賽果
#### 比賽日1

#### 比賽日2

#### 比賽日3

#### 比賽日4

#### 比賽日5

#### 比賽日6

## 淘汰賽

### 三十二強賽

### 十六強賽

### 半準決賽

### 準決賽

## 睇埋
*2024–25年歐洲聯賽冠軍盃
*2024–25年歐霸盃
*2024–25年歐洲協會聯賽

## 連出去
*官方網站
金昭希 (模特)

**金昭希**（，）係南韓模特兒、KOL、播音員、司儀同演員。中文媒體有時翻譯做**金昭熙**。佢創立咗自己嘅品牌Royal Queens，活躍於各個領域。佢贏咗2013年Maxim小姐比賽。佢現時被稱為「Maxim女兒」，成為咗Maxim嘅代表模特兒，有好多頭銜。又喺Maxim封面上出現次數最多嘅模特兒。

## 封面成就
* 2013 Miss MAXIM 冠軍
* 2014年MAXIM 7月號封面模特兒**Maxim 售罄少女**
* 2014 MISS MAXIM Rakion 性感大作戰 第一名
* 2015年MAXIM六月號封面模特
* 2016 MAXIM 日曆模型
* 2017年MAXIM 7月號封面模特
* 2017 MAXIM 日曆模型
* 2018 MAXIM 讀者汽車寫真
* **2018 MAXIM首場粉絲簽名會**
* **2018年MAXIM 12月號封面模特**
* 2019 MAXIM 日曆模型
* **2019 MAXIM模特兒首次粉絲見面會**
* 2019年MAXIM**特別版個人寫真集Sohee'Inside'出版**
* 2020 MAXIM 二月號封面模特
* 2020 MAXIM 日曆模型
* 2020年9月號Maxim桌遊射擊
* 2021 年 MAXIM 六月號有史以來**封面最多的模特兒** 

## 職業生涯
### 2013年
#### 2013年'''MAXIM'''小姐大賽

* 喺決賽中，佢以高達237票嘅優勢擊敗咗難纏嘅對手李雅英，成功獲勝。

## 攷

## 出面網頁
* 
*
列治普斯納

**列治普斯納**（）係波蘭波茲南一間職業足球球會，依家踢緊波蘭甲組足球聯賽。

## 榮譽
*波蘭甲組足球聯賽冠軍：1983年、1984年、1990年、1992年、1993年、2010年、2015年、2022年
*波蘭盃冠軍：1982年、1984年、1988年、2004年、2009年
*波蘭超級盃冠軍：1990年、1992年、2004年、2009年、2015年、2016年

## 參考


## 連出去
*官方網站
哈哈哈新年喜戲

《**哈哈哈新年喜戲**》（**Ha Ha Ha Happy New Year**）係2025年上畫嘅馬來西亞同香港合拍電影，由吳培吉執導，姜皓文、宣萱、李璨琛、陳靜、林盛斌主演。呢套係2025年馬來西亞其中一套賀歲片，而喺香港就未有同其他賀歲港產片正面交鋒，要等到年初九先至正式公映，之前只安排小量優先場。

## 演員表
*姜皓文 飾 段宇宸 / 魏星
*宣萱 飾 蘇花
*李璨琛 飾 林小浩
*陳靜 飾 Isabella
*林盛斌 飾 阿順

## 出面網頁
*
張錦霞

**張錦霞**（，），係香港女演員，YouTube頻道《香城映画》嘅常駐演員之一，綽號「香城一姐」、「義母」、「霞姐」。

## 簡歷
張錦霞出道初期主要參與YouTube頻道《香城映画》嘅演出，2025年開始參與影視演出，當中佢喺ViuTV電視劇《老是常出現》飾演老人院職工阿喱，出場嗰陣佢嘅造型畀唔少觀眾誤認做徐浩昌（肥腸），所以叫佢「女版肥腸」，不過當事人唔認同呢個綽號。

## 演出
### 電視節目（[[港台電視]]）
*2017年：《反斗英語2017》

### 電視節目（[[ViuTV]]）
*2018年：《長傳急攻》 飾 女神（第3-6、8集）
*2025年：《怨女俱樂部》第21集嘉賓
*2025年：《我想身體健康》第101集嘉賓

### 電視劇（[[ViuTV]]）
*2025年：《老是常出現》 飾 陳湛文（阿喱）
*2025年：《麻甩媽咪》 飾 Sisi
*2025年：《社畜再培訓先導計劃》 飾 收銀員
*2025年：《存酒人》 飾 阿沁上司（第2集）

### 電影
*2017年：《初戀日記：賤男蜜擾》
*2021年：《殺出個黃昏》 飾 病婦
*2025年：《麻雀女王追男仔》 飾 龍小茜
*2025年：《臨時決鬥》

### 舞台劇
*2016年：《嬉春酒店2016》
*2018年：《蓉姐做的湯圓》

### [[音樂錄像|MV]]
*2024年：呂爵安《》

## 參考

## 出面網頁
*
*
阿爾卡魯德

**阿爾卡魯德**（香港譯：艾科魯特）（）係沙地阿拉伯布賴代嘅職業足球球會，依家踢緊沙地職業足球聯賽。

## 參考


## 連出去
*官方網站
2025年安大略省省選

**2025年安大略省省選**或者**安大略省第44屆省選**，係由加拿大安大略省省長杜格福特聲稱喺特朗普關稅威脅之下要取得更強嘅民意授權，所以喺2025年1月28號向省督杜蒙要求解散省議會而引發，正式投票日2月27號，提前投票2月20號至22號，係1981年以嚟第一次喺冬天舉行嘅省選。選舉日夜晚10點，安省保守黨已經過贏咗大多數，係1959年以嚟第一次有任何政黨連續三次大多數執政，佢亦令安省自由黨喺省議會攞返正式政黨地位。

呢次省選本來係定咗喺2026年6月；搬去2025年2月27號，亦即係將省選提前咗一年有多。杜格福特其實喺2024年5月已經暗示可能會提前省選，只係當時未有籍口。

## 參考資料

## 註
拜仁慕尼黑青年隊

**拜仁慕尼黑青年隊**（），係德國慕尼黑嘅一間職業足球球會，係1902年成立。

## 參考


## 睇埋
*拜仁慕尼黑足球會

## 連出去
*官方網站
快報 (搞清楚)

**快報**係報紙名，可以指：
* 快報，香港一份摺咗嘅報紙
* 快報 (文革)，中國大陸文革時期嘅刊物
* 快報 (多倫多中文報紙)，加拿大多倫多一份摺咗嘅報紙
* 快報 (多倫多法文報紙)（），加拿大多倫多一份法文報紙
2025年加拿大聯邦大選

**2025年加拿大聯邦大選**（正式叫做**第45屆加拿大聯邦大選**）喺2025年舉行，選出第45屆加拿大國會下議院343名議員。呢次係次提前大選，由時任加拿大總理卡尼喺2025年3月23號向加拿大總督 Mary Simon 要求解散國會而觸發，投票日正日係4月28號 。選舉結果係自由黨險勝，卡尼連任，新民主黨失去官方政黨地位。

因為有幾個選區票數相差太少，法例規定要重新點票，自由黨一度幾乎可能變大多數政府；最後嘅重新點票結果喺2025年5月23號公布，自由黨169席，仍然係少數黨政府。

呢次大選原本係規定喺10月嘅第3個禮拜一舉行，即係2025年10月20號。但係加拿大總理杜魯多喺1月6號宣佈國會休會，等自由黨選出新黨魁之後辭職，當時嘅諗法係，如果國會復會之後反對黨成功推㝝政府，將會觸發最早喺5月提前大選。不過因為新上任嘅總理卡尼本身並唔係議員，佢喺國會冇權參與討論，結果佢喺國會復會之前一日率先解散國會。

## 參考資料

## 註
康寶麗

**康寶麗**（；）係加拿大政治人，現任安大略省自由黨黨魁。佢喺做密西沙加市長嗰陣已經反對杜格福特嘅政策。

佢喺2008年做咗國會議員，代表密西沙加 Streetsville 選區，2011年做咗密西沙加第5區市議員，2014年當選密西沙加市長，2018年 同2022年兩度連任，2023年12月2號當選安大略省自由黨黨魁，冇幾耐就宣佈辭去市長職位，2024年1月12號生效。

## 參考資料

## 出面網頁
陳雅慧

**陳雅慧**（，），別名**仙迪**，係香港一位瑜伽導師同演員，亦係2024年ViuTV選美真人騷《美麗40路》嘅冠軍。

## 簡歷
陳雅慧喺香港出世同長大。佢喺2020演出過無綫電視劇，而2024年開始參加ViuTV節目《美麗40路》，並攞到冠軍。

## 演出

### 電視節目（ViuTV）
*2024年：《美麗40路》參賽者，冠軍
*2025年：《咁樣過年至正路》第8、10集嘉賓
*2025年：《Chat KP》第21-22、26-27集趣友
*2025年：《怨女俱樂部》第15集嘉賓

### 電視劇（ViuTV）
*2021年：《大叔的愛》 飾 女酒客（第8集）
*2025年：《三命》 飾 Miss Lee （第1集）
*2025年：《小島奇譚—失約》飾 中年婦人
*2025年：《翻盤下半場》  飾 YouTuber（第7集）

### 電視劇（無綫電視）
*2020年：《踩過界II》 飾 陪審員
*2021年：《星空下的仁醫》 飾 評審會秘書（第5－6集）
*2021年：《換命真相》 飾 健身室職員（第16集）
*2022年：《廉政行動2022》
*2023年：《新四十二章》 飾 老婆（第7集）
*2023年：《叠影狙擊》 飾 重案組警察
*2024年：《再見·枕邊人》

## 出面網頁
*
巴塞隆拿青年隊

**巴塞隆拿青年隊**（），係西班牙巴塞隆拿嘅一間職業足球球會，依家踢緊西班牙足球青年榮譽聯賽。

## 榮譽
*西班牙足球青年榮譽聯賽冠軍：2000年、2001年、2005年、2006年、2009年、2010年、2011年、2013年、2014年、2017年、2018年、2020年、2021年、2022年、2023年

## 參考


## 睇埋
*巴塞隆拿足球會

## 連出去
*官方網站
ACTRA

**ACTRA**（；全名：，直譯 ｢**加拿大電影、電視及電台藝人聯盟**｣；冇正式法文名）係加拿大嘅一個工會，代表全國喺錄音或者錄像媒體台前幕後做嘢嘅所有專業藝人，當中包括演員、歌手、排舞、模特兒等等，前身係1940年代開始喺唔同城市成立嘅同類工會，1984年合併成為 ACTRA。

佢雖然名義上係全國性，但係實際上代表法語藝人嘅工會並唔係佢，喺魁北克省代表歌手同非英語藝人嘅工會亦唔係佢，

## 拎
* 

## 參考資料
司馬慧

**司馬慧**（，；）係加拿大政治人，現任安大略省新民主黨黨魁。

佢喺紐芬蘭省聖莊斯出世，1980年代搬咗去安大略省渥太華讀書，1992年再搬去多倫多，做過議員助理、ACTRA 研究及公共政策主任、加拿大新民主黨黨魁同多倫多公校教育局委員，2018年當選省議員，代表 Davenport 選區，2024年2月23號當選安大略省新民主黨黨魁。

## 參考資料

## 註

## 出面網頁
比亞斯華夏普爾

**比亞斯華夏普爾**（）係以色列俾什巴一間職業足球球會，依家踢緊以色列超級足球聯賽。

## 榮譽
*以色列超級足球聯賽冠軍：1975年、1976年、2016年、2017年、2018年
*以色列盃冠軍：1997年、2020年、2022年
*以色列超級盃冠軍：1975年、2016年、2017年、2022年

## 參考


## 連出去
*官方網站
羅頌欣

**羅頌欣**（英文名：**Debbie Lo**，）係香港女藝人，曾經係第17屆國際旅遊小姐季軍，活躍喺電影、電視、舞台劇、演員、電視節目主持人、禮儀導師、模特兒，而家係有線HOYTV《一線搜查》主持。

## 簡歷
羅頌欣喺香港出世，讀過香港樹仁大學。

佢出身自模特兒，參加IT代言人大賽榮獲香港區冠軍因而入行。其後喺2010年參加第一屆全中國〈昕薇〉ViVi北京女孩平面模特大賽，代表香港出線到廣州，再到北京比賽，榮獲全國十佳模特兒及最佳智慧奬。佢曾經參選香港小姐。2013年榮獲17th國際旅遊小姐季軍 同 最具風采奬。2014亞洲年度風尚女藝人；2014國際美容親善大使。

佢活躍喺電影、電視、廣告拍攝。曾經參與多個舞台劇演出。更喺「星Sing聲2」台上有歌唱表演。

佢喺香港大學教導禮儀課程、形象大變身課程等。

## 演出作品
### 電影

### 電視劇

### 主持同司儀活動
* 有線電視 - 《一線搜查》主持，體育頻道主持
* 世界盃 有線 World Cup Angel (2010)
*  主持
* ViuTV 《煮餐飯有幾難》少女主持
* 亞洲電視 ATV - 綜藝節目《》
* 旅遊頻道 Insider TV - 香港 THE ONE SHOPPING MALL 宣傳片主持, 2013 訪問 hostage
MIHK 香港製造網絡電視 主持人:
* 時尚扮靚節目《MegaBeauty》兩季統籌和主持工作
* 烹飪節目《家常便飯》主持人和《煮餐飯有幾難》
* 泰拳節目《不沉艦MuayThai》共三季節目主持，和亞軍得主
* 法律節目

### 舞台劇

## 奬項
* 17th 國際旅遊小姐季軍 Miss HK Tourism 2nd running up and Miss Grateful Bearing 最具風采奬 (2013)
* 第一屆全中國《昕薇》 ViVi 北京女孩平面模特大賽 - 《十佳模特 - 最佳智慧奬》 (2010)
* 第三屆 IT代言人大賽 - 香港區冠軍
* 第五屆國際時尚超模香港大賽得主- 最具人氣獎 (2013)
* JessicaCode Model Competition 三料亞軍, and AGATHA [最完美演繹] 大獎, and ALDO [最獨特風格] 大獎 (2011)
* Fashion &Beauty 完美OL大賽 - 最具智慧大奬 (2010)
* 《感．新世代形象模特兒大賽2010》SEN5E Image Model Competition 2010 - 最具女性魅力大獎 and 麗星旅遊大使獎
* 《中國小姐》大賽 - 五強 (2012)
* 廣州《美在花城》選美比賽 2009
* 廣州丐巧女兒大賽 - 四強
* Elite Dragon Icon 2008
* 新之城 Image Girl 總決賽
* Miss Gundam高達少女冠軍 (2011)

## 參考

## 出面網頁
*
*
*
伊蒂法克

**伊蒂法克**（）係沙地阿拉伯達曼嘅職業足球球會，依家踢緊沙地職業足球聯賽。

## 榮譽
*沙地職業足球聯賽冠軍：1983年、1987年
*沙地國王盃冠軍：1968年、1985年
*沙地王儲盃冠軍：1965年

## 參考


## 連出去
*官方網站
美國移民及海關執法局

**美國移民及海關執法局**（，簡稱**ICE**）係美國國土安全部轄下嘅一個聯邦執法部門。ICE喺九一一襲擊後設立，負責執行邊境管制、海關、貿易同移民相關嘅聯邦法律。

## 參考
CFR克盧日

**CFR克盧日**（）係羅馬尼亞克路治一間職業足球球會，依家踢緊羅馬尼亞甲組足球聯賽。

## 榮譽
*羅馬尼亞甲組足球聯賽冠軍：2008年、2010年、2012年、2018年、2019年、2020年、2021年、2022年
*羅馬尼亞盃冠軍：2008年、2009年、2010年、2016年
*羅馬尼亞超級盃冠軍：2009年、2010年、2018年、2020年

## 參考


## 連出去
*官方網站
方保僑

**方保僑**（，）係香港資訊科技界人士，亦係香港互動市務商會創會會長同香港資訊科技商會榮譽會長，喺多份香港報章寫資訊科技專欄。

## 出面網頁
鄺士山

**鄺士山**（，），係香港大學化學系博士，亦曾經係現代教育化學科補習導師，人稱「Dr. K. Kwong」。
何基佑

**何基佑**（，），係香港男藝人，而家主要做幼兒教育導師同司儀，之前亦做過電台主持、電視主持、歌手同演員。佢老婆係女藝人鍾凱瑩。

## 演出

### 電視劇（ViuTV）
*2025年：《三命》 飾 頒獎典禮司儀（第9集）

### 電視節目（ViuTV）
*2017年：《超級奶爸》（第一輯）主持
*2018年：《Daddy Kingdom》第11集嘉賓
*2018年：《超級奶爸》（第二輯）主持
*2025年：《我要爆Show》第7集嘉賓

### 電視節目（myTV SUPER）
*2019年：《超級奶爸》（第三輯）主持
唐韋琪

**唐韋琪**（，），本名**彭美鳳**，係香港兒歌歌手同細路節目主持，曾經參加1986年、1988年兩屆亞洲電視《未來偶像爭霸戰》都輸咗，1991年簽約寶麗金加入樂壇，1995年開始正式專注做兒歌歌手，並開始主持細路節目。佢嘅首本名曲係卡通片《長腿叔叔》香港版主題曲《夢中天使》。
陳張敏

**陳張敏**（，），係香港籃球員，司職大前鋒，自2024年開始效力香港甲二籃球聯賽球隊愉園。佢2009年到2011年曾短暫進軍樂壇，做四人男子組合「4anda(son)」成員，但組合無乜做出成績就已經解散咗。

陳張敏老婆係藝人兼前女子籃球員方泳琳。

## 演出
### 電視節目（ViuTV）
*2025年：《大力情人》參加者
*2025年：《Chat KP》第15、16集「趣友」
吳景聰

**吳景聰**（，），係香港職業泰拳手，攞過「W.M.F世界拳王」同另外幾個「拳王」嘅名銜。
## 演出
### 電視節目（ViuTV）
*2025年：《大力情人》參加者
*2025年：《Chat KP》第15、16、26、27集「趣友」
蘇黎世足球會

**蘇黎世足球會**（）係瑞士蘇黎世一間職業足球球會，依家踢緊瑞士超級足球聯賽。

## 榮譽
*瑞士超級足球聯賽冠軍：1901–02年、1923–24年、1962–63年、1965–66年、1967–68年、1973–74年、1974–75年、1975–76年、1980–81年、2005–06年、2006–07年、2008–09年、2021–22年
*瑞士盃冠軍：1965–66年、1969–70年、1971–72年、1972–73年、1975–76年、1999–2000年、2004–05年、2013–14年、2015–16年、2017–18年
*瑞士聯賽盃冠軍：1980–81年

## 參考


## 連出去
*官方網站
麥啟光

**麥啟光**（，），係香港電影導演，1989年加入電影圈，1991年開始做副導演，2000年開始做導演，第一個執導作品係恐怖電影《鬼同你玩》，到2024年因為執導電影《臨時劫案》口碑理想而開始獲大眾留意。
## 作品

### 執導電影
*2000年：《鬼同你玩》
*2000年：《流氓師表》
*2001年：《新流氓醫生》
*2001年：《玉女添丁》
*2006年：《地老天荒》
*2007年：《時光倒流的話》
*2007年：《恐懼元素》
*2010年：《毋、亡我》
*2024年：《臨時劫案》
*2025年：《臨時決鬥》

## 出面網頁
*香港影庫：麥啟光
皇家馬德里青年隊

**皇家馬德里青年隊**（），係西班牙馬德里嘅一間職業足球球會，依家踢緊西班牙足球青年榮譽聯賽。

## 榮譽
*西班牙足球青年榮譽聯賽冠軍：1995–96年、1996–97年、1997–98年、1999–2000年、2003–04年、2005–06年、2006–07年、2009–10年、2010–11年、2012–13年、2013–14年、2016–17年、2019–20年、2022–23年
*西班牙青年國王盃冠軍：1953年、1968年、1969年、1971年、1978年、1981年、1982年、1985年、1988年、1991年、1993年、2013年、2017年、2022年、2023年

## 參考


## 睇埋
*皇家馬德里足球會

## 連出去
*官方網站
利物浦青年足球隊

**利物浦青年足球隊**（），係英格蘭利物浦嘅一間職業足球球會，係1892年成立。

## 參考


## 睇埋
*利物浦足球會

## 連出去
*官方網站
張堅庭

**張堅庭**（，），係香港電影人，做過導演、演員、編劇同監製，亦做過電台同電視節目主持人。佢分別憑《胡越的故事》同《表錯七日情》攞過兩次香港電影金像獎最佳編劇，而佢出名嘅作品仲包括電影《表姐，你好嘢！》。另外，佢曾經搞過飲食生意，創辦「表哥茶餐廳」，不過已經冇再經營。
2024年至2025年比利時職業聯賽

**2024年至2025年比利時職業聯賽**（）係第122屆比利時職業聯賽賽事。今屆比甲聯賽喺2024年7月26號開鑼。

## 參賽隊伍
2024-25年比利時職業聯賽賽季總共有16支球隊。

## 常規賽
### 積分榜

### 每輪排名

### 對賽成績

## 季後賽
### 爭標組

;每輪排名

### 歐協聯爭標組

;每輪排名

### 護級組

;每輪排名

## 歐協聯出線附加賽

## 升降班附加賽

;首回合

;次回合

## 連出去
*官方網站
艾奧赫多

**艾奧赫多**（）係沙地阿拉伯奈季蘭嘅職業足球球會，依家踢緊沙地職業足球聯賽。

## 參考


## 連出去
*官方網站
大統華超級市場

**大統華超級市場**（，英文名指創辦人嘅兩個女），簡稱**大統華**或者 **T&T**（），係加拿大 Loblaw 集團嘅連鎖亞洲超市，1993年喺大溫哥華創辦，喺加拿大同美國都有分舖。

佢本來並唔屬於 Loblaw 集團，而係獨立經營嘅華人超級市場；1993年由臺裔加拿大人李羅昌鈺 喺卑詩省創辦，之後擴展到亞伯達省，再擴展到安大略省，2009年被 Loblaw 集團收購，2021年再擴展到魁北克省。2024年12月5號，大統華喺華盛頓州開喺美國嘅第一間分舖。截至2024年，公司行政總裁係李羅昌鈺個女李佩婷。

大統華最初係想像成亞裔人版嘅 Safeway，喺21世紀前係少數舖面同主流超級市場一樣咁乾淨嘅華人超級市場。

## 拎
* 

## 參考資料
標準列治

**標準列治**（）係喺比利時列日嘅足球會，而家打緊比利時職業聯賽。

## 榮譽
*比利時職業聯賽冠軍：1957–58年、1960–61年、1962–63年、1968–69年、1969–70年、1970–71年、1981–82年、1982–83年、2007–08年、2008–09年
*比利時盃冠軍：1953–54年、1965–66年、1966–67年、1980–81年、1992–93年、2010–11年、2015–16年、2017–18年
*比利時聯賽盃冠軍：1975年
*比利時超級盃冠軍：1981年、1983年、2008年、2009年

## 參考


## 連出去
*官方網站
皇家查內爾體育會

**皇家查內爾體育會**（）係喺比利時夏勒華嘅足球會，而家打緊比利時職業聯賽。

## 參考


## 連出去
*官方網站
丹達EH

**丹達EH**（）係比利時登德爾萊烏一間職業足球球會，依家踢緊比利時職業聯賽。

## 參考


## 連出去
*官方網站
曼城青年足球隊

**曼城青年足球隊**（），係英格蘭曼徹斯特嘅一間職業足球球會，係2009年成立。

## 參考


## 睇埋
*曼城足球會

## 連出去
*官方網站
我家有囍事

《**我家有囍事**》（）係香港有線寬頻開電視製作嘅賀歲短劇，由林德信、林穎彤、梁茵、七仙羽、李尚正、盧頌恩、阮偉倫同黃澤鋒主演，廖晉碩監製。套劇喺2025年3月3號到3月14號逢禮拜一到五21:00 - 21:05喺HOY TV首播。而3月10號晚HOY TV嘅YouTube頻道已經率先發佈全部集數。

## 角色
### 主要角色
*林德信 飾 元文武
*林穎彤 飾 金喜善
*梁茵 飾 愛美麗
*七仙羽 飾 桃姐
*李尚正 飾 孔柳
*盧頌恩 飾 元美
*阮偉倫 飾 元和平
*黃澤鋒 飾 舅父
### 其他角色
*邱萬城 飾 黃總
*吳嘉儀 飾 秘書
*梁世文 飾 阿丙

## 每集一覽

## 記事
*呢套劇係奇妙電視同奇妙電視中文台分別改名做有線寬頻開電視同HOY TV之後第二套製作嘅戲劇類節目，更搶閘早過第一套製作、號稱係「HOY TV首部原創劇」嘅《我愛九龍城》首播。
*呢套劇原先公佈2025年2月17號首播，之後褪到3月3號首播；播映時段最初公佈21:30-21:40，之後改做21:00-21:05。
*雖然呢套劇當初諗住做賀歲短劇，但首播日已經係農曆二月初四，過咗正月。
*呢套劇係曾號稱「香港首部電視微短劇」，不過呢類每集兩分鐘左右嘅戲劇類電視節目香港一早就有，多數係由政府機構同非政府組織贊助、帶出一啲教育性嘅訊息，所以最多只能夠叫做香港免費電視第一套純娛樂性質嘅「微短劇」。
*呢套劇係第一套獲香港政府嘅文創產業發展處「創意智優計劃」贊助製作嘅戲劇類電視節目，屬《2025大灣區春節晚會》贊助項目嘅一部份。
*今次係盧頌恩、李尚正首次參與電視劇。

## 出面網頁
*我家有囍事 | HOY TV 節目
*HOY TV YouTube頻道：我家有囍事
阿仙奴U21隊及青訓學院

**阿仙奴U21隊及青訓學院**（），係英格蘭倫敦嘅一間職業足球球會，係1887年成立。

## 參考


## 睇埋
*阿仙奴

## 連出去
*官方網站
巴黎聖日耳門青訓選拔隊

**巴黎聖日耳門青訓選拔隊**（），係法國巴黎嘅一間職業足球球會，係1970年成立。

## 參考


## 睇埋
*巴黎聖日耳門

## 連出去
*官方網站
Loblaw 集團

**Loblaw 集團**（；，）係加拿大一間綜合企業；總部喺安大略省賓頓市，2023年純利21.87億加元。

佢係全國最大嘅超級市場同藥房經營商，旗下有至少12間連鎖超級市場，包括 Loblaws、Atlantic Superstore、Zehrs、Provigo、Real Canadian Superstore、No Frills 同大統華超級市場等等，而佢嘅連鎖藥房就叫 Shoppers Drug Mart。

除咗做超級市場同藥房之外，佢亦有賣衫同做金融服務，另外亦有出自己牌子嘅貨喺自己嘅超級市場同藥房度賣。

## 參考資料

## 書目
*
黃堯

**黃堯**可以係：
* 黃堯 (導演)（1921年—2011年），香港粵語長片導演。
* 黃堯 (演員)（1994年—），中國大陸女演員。
黃堯 (導演)

**黃堯**（）係香港一位導演，祖籍廣東東莞，喺英屬香港出世。佢亞仔黃泰來亦係一位導演。

黃堯喺香港淪陷嗰陣返咗中國大陸，戰後做咗香港粵語片喺廣州嘅發行商。中華人民共和國成立之後，佢嘅生意就被中國共產黨充公，佢一個人返香港，轉為從事電影製作。

1959年黃堯導演咗第一部電影—潮語片《玉釵記》。1961年同莫康時聯合執導佢第一部粵語長片《血手套》，於是展開咗佢粵語片導演嘅生涯。

## 參考
* 
* 黃堯 WONG Yiu (1921-2011)（香港電影導演大全）

類:祖籍東莞
類:黃氏
類:香港電影導演
類:香港編劇
類:香港製片
郭純恬

****，香港親中派政治人物。
## 部分公職

* 油尖旺區分區委員會（油尖旺西）委員
* 商界助更生委員會執行會長
* 香港廈門聯誼總會副理事長

## 家庭
佢老婆係葉雅雲。

## 參考

類:香港建制派人士
葉椿春

****，香港親中派政治人物。葉椿春武術學會創會會長兼總教練。有時獲香港警察邀請參與一啲警民關係相關活動。

佢曾經參與公開聯署支持北京未經諮詢或香港人同意，強行訂立嘅《港版國安法》。

## 部分公職

* 油尖旺區分區委員會（油尖旺西）委員
* 香港武術教練公會委員
* 香港中華文化總會常務理事
* 中國香港中國國術龍獅總會第十九屆執行委員會婦女組成員

## 參考

類:香港建制派人士
霞姐

**霞姐**可以係： 
*張錦霞，香港女演員
*報販霞姐被殺案嘅受害者何慧霞
*港產片《夜生活女王霞姐傳奇》，由葉子楣飾演女主角「霞姐」
李少鶴

****，香港親中派政治人物。前聖公會油塘基顯小學校長。

## 部分公職

* 油尖旺區分區委員會（油尖旺西）委員
* 香港教育大學學校協作及體驗事務處 - 學校協作榮譽顧問
* 香港校董學會秘書長

## 參考

類:香港建制派人士
王亞明

****(Jeffrey)，香港親中派政治人物。

1968年，佢喺上海出世，之後同屋企人搬咗去香港。中學畢業之後，王亞明喺香港維多利亞工業學院主修工藝設計，讀書期間佢慢慢將自己對設計嘅興趣轉移到傢具上面，畢業後就入咗香港一間傢具公司做製圖工。1991年，王亞明去咗東莞創辦咗自己嘅傢具公司諾華傢具。

## 部分公職

* 油尖旺區分區委員會（油尖旺西）委員
* 廣西政協香港委員
* 香港廣西社團總會副會長
* 善德基金會副主席
* 東莞市政協特聘委員
* 東莞「中國家具博物館」館長

## 政治立場
佢係香港親中派成員，曾經建議藉助動漫產業賦能廣西文旅推廣，吸引更多年輕人到廣西旅遊。

## 家庭
落選港姐王嘉慧係佢個女。

## 參考

類:香港建制派人士
丁天佑

**丁天佑**（）係香港親中派政治人物。銀河工程集團創辦人兼行政總裁。榮獲2022年度民政及青年事務局局長嘉許狀及2025年度特區政府頒發「榮譽勳章MH」。

## 部分公職

* 天佑銀河慈善基金會 - 董事兼創會主席
* 油尖旺區分區委員會（油尖旺西）主席
* 香港公益金 - 特別籌款項目籌劃委員會聯席主席
* 香港公益金 - 籌募委員會委員
* 入境事務處青少年領袖團顧問委員會 - 副總監
* 香港海關青年發展計劃名譽會長會 - 名譽會長
* 香港舞蹈團 - 董事局董事（政府委任）
* 西九龍護青委員會 - 會長
* 旺角警區 - 薪火計劃總監
* 旺角區少年警訊名譽會長會 - 名譽會長
* 旺角區耆樂警訊名譽會長會 - 名譽會長
* 香港童軍總會九龍地域會務委員會 - 副會長
* 香港童軍總會旺角區執行委員會 - 副主席
* 油尖旺區各界慶典委員會 - 副主席
* 旺角街坊會陳慶社會服務中心管理委員會 - 委員
* 大中華癌病基金會 - 名譽副會長
* 香港童軍九龍第四旅旅務委員會 - 主席
* 香港童軍九龍第六十旅旅務委員會 - 會長
* 香港童軍九龍第一三六旅旅務委員會 - 委員
* 旺角街坊會 - 永遠名譽會長兼當屆會長
* 旺角區文娛康樂體育會 - 永遠名譽會長兼副主席
* 油尖區康樂體育會 - 副主席
* 共創明Teen計劃 - 友師
* 文化體育及旅遊局(煙花審核小組) - 委員
* 中電油尖旺區地區客戶諮詢委員會 - 副主席
* 社會福利署(殘疾人士院舍服務質素小組) - 成員
* 社會福利署九龍城及油尖旺區師友計劃 - 友師
* 香港公務員總工會 - 榮譽顧問
* 獨立監察警方處理投訴委員會 - 觀察員
* 保安局(亮志計劃) - 首席導師
* 關愛隊(油尖旺 - 大角咀北) - 成員
## 部分榮譽

* 2022年民政及青年事務局局長嘉許計劃 - 傑出社區服務人士
* 榮譽勳章

## 參考
林月明

****，香港親中派政治人物。
## 部分公職
* 黃大仙區分區委員會（黃大仙西南）委員
* 香港中華總商會婦女委員會常務委員
* 九龍婦女會主席
## 參考

類:香港建制派人士
阮健銘

****，香港親中派政治人物。
## 部分公職
* 黃大仙區分區委員會（黃大仙中）委員
* 香港優才及專才協會第二屆秘書長
## 參考

類:香港建制派人士
凌逸邦

****，香港親中派政治人物。
## 部分公職
* 黃大仙區分區委員會（黃大仙西南）委員
* 九龍東區各界聯會副會長/國內事務委員會執委

## 參考

類:香港建制派人士
蔡玉蘭

****，香港親中派藝術家，祖籍湛江。曾經向楊榮華拜師學藝，有份創辦四屆以中華傳統文化藝術為主題嘅香港網路春晚。

## 部分公職
* 黃大仙區分區委員會（黃大仙中）委員
* 清蘭和諧之音會長

## 政治立場
佢係香港親中派成員，曾經呼籲公眾要學習二十大精神。

佢舉辦嘅活動亦得到香港中聯辦同一啲親中派資金嘅支持。

## 參考

類:香港建制派人士
岑柱華

****，香港親中派政治人物。

## 政治立場
佢係香港親中派成員。佢透過關愛隊宣傳北京未經諮詢或香港人同意，強行訂立嘅港版國安法。

## 部分公職
* 油尖旺區分區委員會（油尖旺東）委員
* 油尖旺關愛隊(油麻地北)成員

## 部分榮譽

* 香港珠海商會第二屆會員發展獎

## 參考

類:香港建制派人士
莫君逸

****，香港親中派政治人物。

莫於美國約翰霍普金斯大學畢業，並於麻省理工學院取得工商管理碩士學位。

## 部分公職
* 油尖旺區分區委員會（油尖旺東）委員
* 中國香港網球總會會長(2016-2023年)
* 自2023年4月起擔任中國香港體育協會暨奧林匹克委員義務副秘書長
* 東亞奧委會規章及運動委員會委員(2023年起)
* 港安醫院慈善基金理事會主席
* 世界自然基金會香港分會董事委員會成員
* RunOurCity 基金會的董事會成員

## 部分榮譽

* 2020 年獲香港政府頒授行政長官社區服務獎狀

## 參考

類:香港建制派人士
陳君堯

****，香港親中派政治人物，執業會計師。

佢支持並透過關愛隊宣傳港版國安法

## 部分公職
* 油尖旺區分區委員會（油尖旺東）委員
* 油尖旺關愛隊(油麻地北)副隊長
* 香港台山同鄉總會理事長
* 江門市政協委員
## 參考

類:香港建制派人士
馮敏儀

****，香港親中派政治人物。國際文化研學中心創辦人及主席。

## 政治立場
佢係香港親中派成員，曾經主禮「1210區選齊投票 全港學界填色比賽」活動，宣傳排除民主派嘅2023年香港區議會選舉。

## 部分公職
* 油尖旺區分區委員會（油尖旺東）委員
## 參考

類:香港建制派人士
顏乾成

****，香港親中派政治人物。

佢曾經公開呼籲人喺直選議席被大幅度削減而且排除民主派候選人嘅2023年香港區議會選舉入面投票。

## 部分公職
*香港晉江社團總會永遠榮譽主席
*養正中學香港校友會榮譽會長

## 家庭
佢喺2010年3月娶新抱。

## 參考

類:香港建制派人士
黃水晶 (政治人)

****，香港親中派政治人物。
## 部分公職
* 九龍東區各界聯會副會長/工商專業委員會常務/婦女文康委員會常務/傳訊委員會常務
* 東聯社會服務基金執行主席
## 參考

類:香港建制派人士
陳瑞菱

**陳瑞菱**（，），係香港而家嘅無綫電視女藝員，亦係《2022年度香港小姐競選》十強佳麗。

## 簡歷
陳瑞菱喺香港出世，佢喺英國倫敦經濟學院管理學碩士一級榮譽畢業，亞媽Karen經營美容公司，喺香港有約莫廿間美容中心，家境富裕。2022年度香港小姐競選10強止步，賽後加入無綫電視，並成為《東張西望》外景主持，去到2024年，佢進軍商界，做埋生意人。

## 演出
### 電視節目（無綫電視）
* 2022年：《2022年度香港小姐競選》
* 2022年：《東張西望》外景主持

## 參考

## 出面網頁
* 
* 
* 

類:無綫電視女藝員
類:2022年度香港小姐競選佳麗
類:倫敦經濟學院舊生
瑞菱
黑仔

**黑仔**可以係：
* 運滯嘅人
* 姜皓文，香港演員
* 黑仔 (演員)，香港演員
* 飛斯道，澳門演員
## 攷
MC TiKMAN

(**MC**) **TikMAN**（中文全稱：**袁迪文**；中文簡稱：**迪文**；中文暱稱：**狄文**；英文全稱：**Yuen Tik Man**；男；1984年8月—）喺香港出世，而加喺澳門撈音樂（專注於創作以及演唱rap歌）以及飲食（係薄餅餐廳HONEST PIZZA嘅老闆之一），亦擁有加拿大護照。

## 細節
MC TiKMAN先後由聖伊利沙伯天主教高中、滑鐵盧大學以及香港理工大學畢業。

MC TiKMAN與黑鬼Joe以及阿古均有唔少音樂合作。

響2019年，MC TiKMAN參加首屆“文化傳播大使”“代言人計劃”並且入選成為學員；佢響2020年學成上任，然後與澳門文化局一齊策劃“領航計劃”，負責舉辦其中嘅“粵閃‧粵賞”系列活動——包括“粵劇經典講座：細賞《帝女花》”以及“《帝女花》快閃活動”。

## 網頁
*MC TiKMAN嘅X檔案
*MC TiKMAN嘅Last.fm音樂專頁
*MC TiKMAN嘅Facebook個人檔案
*MC TiKMAN嘅Facebook專頁
*MC TiKMAN嘅Instagram個人檔案
*MC TiKMAN嘅YouTube頻道
*MC TiKMAN嘅抖音主頁
*MC TiKMAN嘅TikTok個人帳號
*TiKMAN x BLACK J嘅Instagram個人檔案
*HONEST PIZZA嘅Facebook專頁
*HONEST PIZZA嘅Instagram個人檔案
## 參考
飛斯道

**飛斯道**（中文暱稱：**黑仔**；葡文全稱：**Augusto Fernandes da Cruz Ramos**；葡文簡稱：**Augusto Fernandes**；中文譯稱：**亞古斯道**；男；1984年3月25號—）喺羅安達出世，定居於澳門；佢以前喺鮑思高粵華小學以及澳門葡文學校讀書，亦做過夜總會公關（Pacha Macau）；現時佢既係餐廳經理（Bella Taipa），亦係運動員以及教練（澳門維多利體育會），仲會做演員（微辣文化、飛夢映画、澳門土生土語話劇團）；雷諾係佢個細佬。
## 細節
飛斯道效力過波爾圖（2009—2011）、名門世家加義（2012）、鴻毅（2015—2016）以及雀聯（2015—2016），曾經參加澳門甲組足球聯賽以及七人足球錦標賽；亦做咗澳門隊嘅成員好多年，其間多次得獎，仲開辦咗小龍輪滑運動學校並喺嗰度執教。

## 參考

## 網頁
*飛斯道嘅Facebook個人檔案
*飛斯道嘅Instagram個人檔案
*飛斯道嘅LinkedIn檔案
*小龍輪滑運動學校嘅互聯網站首頁
*小龍輪滑運動學校嘅Facebook專頁
*小龍輪滑運動學校嘅Instagram個人檔案
李大拔

**李大拔**，香港教育界人士，香港中文大學促進健康中心總監。

## 部分公職

* 課程發展委員會及校舍分配委員會成員
* 社區投資共享基金委員會新成員

## 個人榮譽

* 行政長官社區服務獎狀（2004年）
蔡德河

**蔡德河**，香港親中派政治人物。

佢喺中國初期改革開放，就已經有北上參與中國經濟發展，1982年佢同楊孫西等人創辦觀塘工商聯。

## 部分公職
*香港觀塘工商業聯合會創會會長
*民建聯第10屆監察委員

## 部分榮譽

* 首屆大灣區時代年度人物‧致敬人物大獎

## 參考

類:香港建制派人士
梁美娣

**梁美娣**，香港親中派政治人物。
## 部分公職

* 香港高齡教育工作者聯誼會第九屆副會長，第8/9屆康體部主任
* 香港島婦女聯會第一屆委員會宣傳工作部副主任/第二屆委員會社會事務部主任

## 參考

類:香港建制派人士
熊繼周

**熊繼周**，香港親中派政治人物。

佢支持並透過關愛隊對廣北京未經諮詢或香港人同意，強行訂立嘅《港版國安法》。
## 部分公職
*屯門恒福關愛隊成員
*國際華商協進會第18屆理事

## 家庭
佢係熊式一嘅後人，老公係加拿大籍教授 Hugh Thomas。

## 事件
佢曾經喺2020年用咗3,500萬買咗九建(00035)旗下西營盤新盤63 Pokfulam嘅高層單位，得到一啲傳媒嘅報導。

## 參考

類:香港建制派人士
周忠信 (香港)

**周忠信**，香港親中派政治人物。

## 部分公職

* 九龍東區各界聯會第十二屆常務副會長/九龍東區各界聯會青年事務委員會常務/傳訊委員會常務/高智爾球委員會常務
* 香港越秀各界聯合會主席
* 香港廣州社團總會第三屆常務會董
## 參考
顏寶雲

**顏寶雲**，香港親中派政治人物。

佢喺1992年創辦東星(中港)有限公司，主力代理美容產品。

## 部分公職
* 九龍東區各界聯會第十二屆常務副會長

## 家庭
佢係顏寶鈴嘅妹妹。

## 參考

類:香港建制派人士
向展禧

**向展禧**，原名向展熙
* 深水埗區分區委員會(深水埗東)委員
* 香港廣西崇左巿同鄉聯誼會常務副會長

## 政治立場
佢係香港親中派成員，有時會代表香港廣西社團總會對外發言同埋舉辦一些活動。

## 參考

類:香港建制派人士
陳東岳

**陳東岳**，香港親中派政治人物。

## 政治立場
佢係香港親中派成員。支持深港融合。

## 部分公職
* 九龍東區各界聯會第十二屆副會長/婦女文康委員會主席
* 香港廣州社團總會會務顧問
## 參考

類:香港建制派人士
林泳釧

**林泳釧**，香港親中派政治人物。
## 部分公職
* 九龍東區各界聯會第十二屆副會長/工商專業委員會副主席/會員傳訊委員會副主席
## 參考

類:香港建制派人士
符傳軍

**符傳軍**，香港親中派政治人物，椰林閣創辦人。

## 部分公職
*香港海南商會當然榮譽會長/第46屆常務副會長
*海南外國語職業學院第一屆理事會副理事長
## 參考

類:香港建制派人士
周忠信

**周忠信**可以係指：
*周忠信 (香港)：香港親中派政治人物。
*周忠信 (馬來西亞)：馬來西亞政治人物。
陳少琼

**陳少琼**，香港親中派政治人物，鍾意嶺南藝術嘅現代畫家，師承盧清遠。

佢有份贊助慶祝中國65週年嘅官方國慶晚會。

## 部分公職

* 民建聯第10屆監察委員
* 香港女中國書畫家協會顧問
* 香港美協會員
* 南天畫會（香港）創會會長
* 香港國際藝術家聯會創會會長
* 香港女中國書畫家協會顧問
* 今畫會會員

## 參考

類:香港建制派人士
黃士心

**黃士心**，香港親中派政治人物。
## 部分公職

* 民建聯第10屆監察委員
* 兩岸和平發展聯合總會第4/5屆顧問

## 參考

類:香港建制派人士
黃江天

**黃江天**，香港親中派律師。

## 部分公職

* 民建聯第10屆監察委員
* 香港政治經濟文化協會顧問
* 香港北京社團總會第一屆理事會理事
* 滬港社團總會義務法律顧問

## 政治立場
佢係香港親中派成員，除咗係民建聯成員外，亦有參與親中派香港文化藝術界聯會活動。

2015年，佢曾經有份支持當時北京未經香港人同意作出831決定，大幅度限制特首選舉參選人資格嘅政改方案。

佢曾經參與公開聯署支持北京未經諮詢或香港人同意，強行訂立嘅《港版國安法》。佢曾經參與由「國際公益法律服務協會」舉辦嘅第一屆「國安教育認證導師資格課程」幫助推廣《港版國安法》。

## 參考

類:香港建制派人士
邱瑞芬

**邱瑞芬**，香港親中派政治人物。
## 部分公職
*香港中西區婦女會會長
*漢華中學校友會副會長
*香港島婦女聯會第二屆委員會主席

## 部分榮譽

* 2010年：榮譽勳章

## 政治立場
佢係香港親中派成員，曾經喺2004年香港立法會選舉為馬力助選。

2010年1月，佢喺民主黨嘅區議會改良方案被接納前夕，就已經參與活動支持當時香港政府提出嘅政改方案。

## 參考

類:香港建制派人士
陳狄安

**陳狄安**，香港親中派教育界人物。

## 早年經歷
佢由細到大都做童軍。曾經喺英國留學，期間做過各式各樣的工種，做過廚房亦學過「整麵包」。

## 部分公職

* 香港直接資助學校議會主席
* 2023 - 2025 年度地區青年發展及公民教育委員會(離島區)主席

## 政治立場
佢係香港親中派成員。主張愛國教育，認為香港人要愛中國。佢另外亦關注青少年數碼素養及對抗網絡風險意識。

## 參考

類:香港建制派人士
男左女右

**男左女右**，可以指：

* 一種傳統禮儀教化，習俗；
* 深圳衛視節目《男左女右》；
* 男左女右又，係 關淑怡 、古巨基一首歌。
創意拼寫

**創意拼寫**（）係指啲人串字嗰陣使用唔標準嘅串法。呢種情況喺各種歐洲語言當中都幾常見。

## 例子
* 英文：**jumped** → **jumpt**
* 德文：**Vater**（父親）→ **Fata**

## 睇埋
*閱讀
*字母系統
截頭表音法

**截頭表音法**（；源自 +   "聲音"）係指字母系統入面字母嘅命名方式，即係每個字母嘅名都係由呢隻字母本身開頭。例如希臘字母嘅名就係噉：字母 α、β、γ、δ 嘅名都係由相應嘅字母開頭：（）、（）、（）、（）。

## 睇埋
*輔音字母
*語素文字
*字母表效應
郭樹鈿

**郭樹鈿**，香港親中派生意人，人稱「Tim Sir」，係從事真跡油畫嘅企業家，亦係一位魔術師，其後轉向金融業發展。而家係駿溢環球金融集團有限公司業務推廣董事。

1971年佢中學畢業後拜師做油畫學徒，去到1980年趁着中國內地改革開放喺廣東省茶山鎮開辦真跡油畫繪畫廠，1990年一度移民紐西蘭。

佢曾經參與公開聯署支持北京未經諮詢或香港人同意，強行訂立嘅《港版國安法》。

## 部分公職

* 財智文化社社長
* 香港中西區女童軍副會長
* 國際華人魔術協會創會主席
* 香港中華文化總會副監事長/常務理事

## 部分榮譽

* 1993年：廣東茶山政府頒贈十年貢獻金牌獎

## 外部連結

* Facebook專頁

## 參考

類:香港建制派人士
正字法深度

**正字法深度**係語言學同文字學上一個概念，講緊一套表音文字系統嘅「字母與音素」對應幾有規律。如果話某套文字系統係**淺**嘅正字法，即係話佢啲字符與字母串法，同音素有一對一對應，而假如字符或字母串法同音素之間嘅對應比較複雜同不規則，嗰套系統就算係**深**嘅正字法。唔同文字系統嘅正字法深度不一，有啲較深，有啲就較淺。

## 背景概念

正字法深度呢個概念，講緊音素同寫法之間嘅對應。呢個概念通常用嚟討論羅馬字母、日本假名或者韓國諺文等嘅表音文字，而非好似漢字噉嘅語素文字。

正字法係指某隻語言喺書寫上面嘅規則同埋慣例，包括用咩字母嚟寫邊個音、唔同嘅詞語要點樣拼寫、詞語之間使唔使分空格、變音符號要點用... 等等。正字法嘅存在可以確保同一語言群體嘅人讀寫上有一致性，減低理解上嘅歧義。正字法好多時都係由某啲權威機構制定嘅，譬如政府嘅教育相關部門呀噉，不過民間同樣會存在一啲約定俗成嘅正字法。

音素係音系上嘅重要概念，指能夠區分詞義嘅最細單位。用粵語做例子，（對應粵拼 ）係粵語其中一個輔音音素，假如將
:**吔**－粵拼係 －變做**沙**－
:將**幼**－－變做**垢**－
詞義就會唔同咗。而事實表明，音素同字母唔一定有一對一嘅對應，例如英文 ship（**船**噉解）一詞，個開頭輔音係清腭齦擦音 ，呢個輔音並非真係  同埋  嘅結合體，只係用開嘅英文書寫裡便冇一個單一符號可以表達  噉解，啲人慣常用 sh- 嚟寫清腭齦擦音。

## 淺正字法

**淺正字法**係指套系統嘅字符或者字母串法完美反映讀音，字符同音素之間有高度規律嘅一對一對應。閱讀嘅人一睇到一個詞語喺書寫上點串或者點寫，就可以正確估到佢嘅讀音。

假想粵語用嘅耶魯拼音，用羅馬字母加少量嘅變音符號表達粵語。呢套書寫系統相當淺，每一款聲母或韻母都對應一個特定嘅音，完全冇任何嘅例外：**B** 永遠係讀做  噉嘅音，例詞有 **bā**－可能漢字有**巴**同**爸**；**L** 永遠係讀做  噉嘅音，例詞有 **lìhn**－可能漢字有**連**同**蓮**；**ik** 永遠係讀做  噉嘅音，例詞有 **sīk**－可能漢字有**識**同**色**。就算到咗廿一世紀初，學粵語嘅人都仲係成日會用耶魯拼音，一串耶魯拼音一睇就知道要點讀。粵拼都做到呢點。

例如廿一世紀初嘅日文假名亦被指係非常淺嘅正字法。五十音圖嘅假名入便每一個符號都對應某一款音節，用假名當中嘅平假名做例：**か**永遠係讀做  噉嘅音；**す**永遠係讀做  噉嘅音；**ね**永遠係讀做  噉嘅音... 等等，近乎完全冇例外咁滯。因此，假如有個人背熟晒五十音，知道每一隻平假名嘅讀音係乜，佢可以近乎完美噉預測到望住嗰一串假名應該點讀。片假名亦係同一道理。

除咗日文假名同粵語啲羅馬化方案，芬蘭文、西班牙文同意大利文嘅串字系統都被指係淺嘅正字法。

## 深正字法

相對而言，**深正字法**係話一套系統嘅字符或者字母串法唔完美反映讀音，字符同音素之間嘅對應唔多規律。閱讀嘅人望住一串字，好多時都唔能夠肯定串字應該要點讀，估讀音成日都會估錯。

譬如現代嘅英文字母就被指係一套好深嘅正字法，詞嘅串法同埋啲讀音之間嘅對應有好多不規律嘅地方，充滿咗例外。例如有好多詞串法一樣，但讀音明顯有異，以下用英式讀音作準：
*現在式**閱讀**（）同過去式**閱讀**（）書寫上都係寫做 **read** 噉嘅款。
*名詞鉛（）同動詞**領導**嘅現在式（）書寫上都係寫做 **lead**。
又有好多詞讀音一樣，但係串法唔同：
*Too（**都係**）同 Two（**二**）讀音都係 。
*Wear（**著衫**個**著**）同 Ware（**器具**）讀音都係 。
又有好多詞串法相似，但讀音爭好遠：
*Cough（**咳**）讀音係 ，
*Tough（**雖然...**）讀音係 ，
*Bough（大致指**主幹**）讀音係 。
因此，學習讀寫英文嘅人就噉望住一隻詞，好多時都唔能夠正確估到其讀音，往往焗住要死記每隻詞點讀。响廿一世紀初，呢種情況仲引起咗英文學界嘅爭議：噉嘅情況被指係不利於學習者（包括細路，或者以英文做第二語言嘅人）學習讀寫英文，有唔少英文系工作者甚至仲提出咗拼寫改革嘅主張，認為英文要徹底改變佢哋套書寫系統，執返正啲詞語嘅串法。

一套書寫系統之所以會深，成因有好多。用返英文做例，英文喺歷史上經歷咗好多變遷，成日由其他歐洲語言嗰度借詞，借起上嚟攞對方用嘅羅馬字串法，但係口語詞讀起上嚟用返英文噉嘅音去讀，譬如係指芭蕾舞嘅 **ballet**（似粵拼 ）一詞，本來出自法文，英文借呢隻詞去用嗰時沿用返法文嗰套串法，但就用英文噉嘅發音去讀。有學者指，呢種情況搞到英文啲讀音串法對應極之混亂。

## 睇埋
*第二語言習得
*英文拼寫改革
*創意拼寫

## 資源

*英文發音詩歌，PDF 快勞，一首得意英文詩歌，寫到突顯出英文「串法同讀音唔夾」嘅現象。
*Deng, W., Chan, K. Y., & Yeung, K. M. A. (2022). Orthographic effects on L2 production and L2 proficiency in ESL learners with non-alphabetic and orthographically opaque L1. *Applied psycholinguistics*, 43(6), 1329-1357，呢篇文講到母語嘅正字法會影響學第二語言（尤其係好似英文等正字法深嘅語言）嗰陣嘅發音，佢哋研究喺香港大嘅粵語母語者（冇系統化噉學過母語嘅拼音法）以及係以普通話為母語嘅人（有學過普通話拼音），指出兩者「睇住英文串法嚟讀嗰時嘅行為」有分別。

## 註釋

## 引咗
陳思紅

**陳思紅**，香港親中派政治人物。

佢曾經參與公開聯署支持北京未經諮詢或香港人同意，強行訂立嘅《港版國安法》。

## 部分公職

* 浙聯會婦委會第三屆執委會副主席
* 杭州旅港同鄉會第三屆副主席
* 香港中華總商會婦女委員會常務委員
* 香港中華文化總會副理事長/常務理事
* 東區撲滅罪行委員會委員

## 參考

類:香港建制派人士
黎廣業

**黎廣業**（Kennedy），人稱『黑豬sir』，香港親中派政治人物。中國香港新興運動協會創辦人。

佢喺香港教育大學體育學士畢業，亦係華南師範大學體育博士生，曾經做過中學體育教師，2016年成立中國香港新興運動協會。

喺政府大幅度削減直選議席同埋限制非建制派參選嘅2021年香港立法會選舉，佢支持霍啟剛。

## 部分公職

* 2023 - 2025 年度地區青年發展及公民教育委員會(油尖旺)委員

## 參考

類:香港建制派人士
黃水晶

**黃水晶**（**Citrine**），又叫**黃晶**，係水晶嘅一種，帶有近似柑桔嘅黃色。喺古歐洲傳統文化入面，黃水晶有招財嘅功效。
天貞觀

**天貞觀**係一座喺中國山西呂梁市鳳山南麓嘅道觀，屬於第六批全國重點文物保護單位。

天貞觀俗稱鳳山道院，係宋朝起來祭祀道祖陳希夷，元朝嗰陣被燒毀，到咗明朝重建，亦都祭祀陳希夷嘅門人孫雲際。

## 參考
* 天貞觀(第六批國保)
品牌延伸

**品牌延伸**（參見）係一種營銷策略，指間公司攞住一隻有既定地位嘅牌子，將隻牌子用落去隻牌子未掕過嘅新產品或者產品類度，用意係想增加自己嘅營業額。譬如有間公司，佢哋隻牌子不溜賣開牙膏同牙刷等嘅口腔衛生用品，依家佢哋想擴充盤生意，於是就用隻牌子賣千層麪，諗住靠隻牌子嘅健康形象，為呢件新產品（千層麪）打造優良健康食品噉嘅形象。

## 根本諗頭

品牌延伸個做法，係要將手上嗰隻牌子嘅影響「延伸」去唔同產品度。

想像一九八〇年代初嘅高露潔公司，佢哋賣開牙膏同牙刷呢啲口腔衛生用品，賣咗超過一個世紀咁耐，消費者普遍都識高露潔，對佢哋嘅產品有一定嘅良好印象——消費者認得呢隻牌子，而且佢哋喺腦內將隻牌子同某啲產品（口腔衛生用品）以及好嘅質素聯想埋一齊；高露潔公司依家想擴張，打入食品市場，就推出新嘅千層麪系列（新產品）仲貼埋高露潔個牌子上去隻產品度，打算用個牌子嘅影響力嚟吸引消費者接納隻新產品——假如消費者見到高露潔就諗起高品質嘅話，品牌延伸嘅做法就會令到消費者對千層麪嘅印象良好；於是高露潔就達致提升利潤。

除此之外，品牌延伸仲有其他好處：呢種策略被指係有助一間公司達到多角化嘅效果，出多啲唔同產品，進入更多唔同市場，從而控制自己盤生意面對嘅風險；亦有研究者指，品牌延伸可以幫一間公司爭奪競爭對手冇嘅優勢。

有唔少營銷工作者都有深入探討品牌延伸嘅問題，思考品牌延伸要點搞先至唔會好似（例如）高露潔千層麪噉失敗收場。

## 個案研究
有唔少營銷領域嘅研究者都有探討品牌相關嘅營銷策略，有做個案研究，剖析品牌延伸嘅成功同失敗案例。

### 高露潔

高露潔棕欖（）呢間公司誕生於一八〇六年，初頭係賣番梘同蠟燭嘅。而喺一八七三年，佢哋開始賣牙膏，取得咗大成功，而高露潔一路到咗二〇二〇年代都仲係世界最大嘅牙膏品牌之一，產品包括咗一系列口腔衛生用品。

根據營銷研究，高露潔到咗一九六〇年代已經感受到嚟自競爭對手（譬如係寶潔）嘅壓力，開始尋求多角化。間公司嘅管理層認為佢哋受到普羅消費者信任，想打入一個完全唔同嘅市場。佢哋最後揀咗急凍食品：喺一九七〇至八〇年代間，佢哋推出咗一系列嘅急凍食品，包括急凍嘅千層麪，理據簡單講係由於高露潔喺消費者心目中有「衛生乾淨」嘅形象，呢種形象啱晒用嚟賣食品；不過事實表明，口腔衛生用品同食品喺形象上格格不入，高露潔牌嘅急凍食品以失敗告終。

呢單嘢喺營銷界幾出名，仲一度成為互聯網上嘅話題。

### 蘋果公司
蘋果公司打入音樂市場嘅事，不時畀人攞嚟做品牌延伸嘅成功例子：蘋果公司誕生於一九七〇年代，而到咗一九九〇年代，佢哋已經有咁上下名氣，專門賣電腦；喺二〇〇〇年代，佢哋嘅行政總裁喬布斯決定要打入音樂市場，帶領間公司研發出 iPod（二〇〇一年）同 iTunes（二〇〇三年）等嘅產品，從根本上改革咗啲人聽音樂嘅方法。呢啲產品被指係音樂上嘅大創新—以當時嘅基準嚟講，件產品唔只輕便易攜又易用，而且仲可以儲起數以千計嘅歌曲，能力上遠超同期嘅競爭對手。

有營銷研究者進一步指出，蘋果公司呢一次品牌延伸唔單只幫佢哋打入音樂市場咁簡單，仲根本上改變咗佢哋個品牌嘅定位：iPod 同 iTunes 等嘅產品其中一個大優點係方便易攜，因而為蘋果公司個品牌建立「高質又易攜嘅電子產品」嘅形象，為佢哋後來嘅產品鋪咗路，噉佢哋打後賣呢類產品嗰陣就更加容易成功，例子可以睇睇 iPad 等嘅產品。



## 相關風險

市場學研究指，品牌延伸嘅做法亦有唔少弊處：有研究指，唔少公司想推出新產品嗰陣，都會選擇用一個新嘅品牌嚟出，唔會將佢哋已有嗰啲牌子貼落件新產品度；而實證、用咗統計嘅研究表明，呢種做法好多時反而會成功過品牌延伸，爭取到更多市場佔有率。

做品牌延伸衰咗，可以帶嚟好多負面後果，例如
*假如啲人將隻牌子同件失敗產品聯想埋一齊，就好可能會損害隻已有牌子嘅名聲。
*品牌延伸亦有可能引致所謂嘅**品牌淡化**：如果一隻品牌延伸，黐落一啲同佢核心產品冇直接關聯嘅產品嗰度，隻品牌喺消費者腦入便嘅形象就可能會變得模糊，因而降低佢哋對隻牌子嘅信任。假想有一個賣高端奢侈品（譬如係紅酒）嘅品牌，佢哋推出廉價或者質量較低嘅產品（譬如係平價嘅汽水）就好可能會令到消費者覺得品牌「冇以前咁高級」，進而影響埋個品牌「同高端產品有關聯」呢個獨特性質，而且推出太多彼此之間冇乜啦掕嘅產品，亦可能會搞到消費者無法清楚理解隻品牌代表乜嘢核心價值。

## 睇埋
*外傳
*創新
*最佳差異

## 引述

## 文獻
* Castermans, C. A., Nguyen, T. Y., & Colombo, L. (2024). The Role of Brand Logics in Shaping the Success of Brand Extensions: Apple vs. Colgate. *LBMG Strategic Brand Management-Masters Paper Series*.

## 拎
*【失敗之作】高露潔牛肉麵、哈雷香水、Twitter 打唔到電話嘅手機，呢啲「失敗產品」你都可以喺呢間博物館搵到！，原文係中文書面語而非粵文，Fortune Insight
*品牌延伸，投資百科
ALE

ALE可以指：

## 教育
* 香港高級程度會考

## 其他
* 麥酒（），係啤酒一種，即英國啤酒。
吳獻玲

**吳獻玲**，香港親中派政治人物，新時代傳媒有限公司總經理。

佢曾經參與公開聯署支持北京未經諮詢或香港人同意，強行訂立嘅《港版國安法》。

## 部分公職
*香港各界文化促進會副主席
*紫荊青年會執委
## 參考

類:香港建制派人士
張佳梅

****(Camy Cheung)，香港親中派政治人物，資深舞蹈教育家。

佢喺1981年獨力創辦香港佳佳舞蹈學院。

佢曾經參與公開聯署支持北京未經諮詢或香港人同意，強行訂立嘅《港版國安法》。

## 部分公職

* 香港中華文化總會常務理事/副理事長
* 香港藝術發展局審批員(藝術教育/舞蹈)
* 香港青少年舞蹈總會主席

## 參考

類:香港建制派人士
林建華

**林建華**，香港親中派教育界人士，曾經係福建中學校長，有時會就香港直資學校嘅議題接受傳媒訪問。

## 部分公職
*香港校董學會主席
*觀塘區學校聯會會長(2005-2009/2011-2015, 2006年11月起改稱主席)
*香港青少年培育會執行委員會 (2024-2025)委員
*直資議會主席

## 參考

類:香港建制派人士
余錦坤

****，香港親中派政治人物。三輝澳寶有限公司董事長。

## 經歷
佢早喺1993年加入香港新界獅子會，1994年已踏足吉林省長春市投資生意，2007年加入長春市政協。

## 部分公職

* 灣仔區分區委員會(灣仔南)委員
* 香港廣東社團總會副主席兼司庫

## 政治立場
佢係香港親中派成員，曾經幫手舉行活動支持北京未經諮詢或香港人同意，強行訂立嘅《港版國安法》，又以「黑暴」形容爭取民主嘅香港反送中運動，仲話感激中央出手訂立《港版國安法》。佢亦鼓勵香港青年前往大灣區發展。

2016年香港立法會選舉期間，佢曾經為工聯會站台。

## 部分榮譽

* 香港義工聯盟2018年優秀義工銅獎
* 2014年 - 長春市政優秀政協委員

## 家庭
余淑樺係佢嘅長女。

## 參考

類:香港建制派人士
李守信 (香港)

**李守信**，香港親中派政治人。

## 政治立場
佢係香港親中派成員，曾經參與公開聯署支持北京未經諮詢或香港人同意，強行訂立嘅《港版國安法》。

## 部分公職

* 香港中華文化總會副監事長/常務理事
* 香港政治經濟文化學會副會長

## 參考來源
安國寺 (呂梁市)

**安國寺**係一座喺中國山西呂梁市離石區烏崖山麓嘅寺廟，屬於第五批全國重點文物保護單位。

安國寺原名安吉寺，唐朝貞觀十一年（637年）起，宋朝嘉祐三年（1058年）改名安國寺，之後各朝都有擴建，面積有4700平方米。

## 參考
* 安國寺(第六批國保)
王俊伊

**王俊伊**（）係中國大陸互聯網上嘅虛構人物，網傳為1991年出生於湖北省武漢市嘅男演員，搜狐、騰訊同新浪微博等平台有相關報道。

2022年7月，被網友發現為杜撰，而家百度百科「王俊伊」嘅詞條已經被刪咗。此外，王俊伊出演嘅電影《巴黎之情海星空》同電視劇《櫻花季節遇見你》為虛構；2015年嘅《無雙譜》同《賭城風雲III》雖真實存在，但演員表中冇王俊伊。相片亦為易烊千璽、等人嘅換臉合成。

## 相關嘅文
* 折毛造假事件

## 參攷

## 連出去
* 
*
李育才

**李育才**，香港親中派政治人物。
## 部分公職
*兩岸和平發展聯合總會第4/5屆孫中山思想研究室副主任
*龍風港澳國學院總院長
*香港詩影長青會會長
*國際當代華文詩歌研究會副理事長
*香港東方之珠文化協會秘書長
*香港詩詞學會理事
*香港文學促進會理事
*香港作家聯會會員
## 參考

類:香港建制派人士
黃必成

**黃必成**，香港親中派政治人物。
## 部分公職
*兩岸和平發展聯合總會第4/5屆孫中山思想研究室副主任
*香港泉州同鄉會第14屆副主任

## 政治立場
佢係香港親中派成員。

2016年初，因為政府小販政策問題，旺角引發魚蛋革命，佢曾經喺之後參與聯署聲明，譴責暴亂。

2019年5月，香港陷入逃犯條例爭議並爆發爭取民主同捍衛法治嘅香港反送中運動，喺坊間唔少聲音要求暫緩修例嘅情況下，佢仍然參與聯署要求支持政府6月12日修訂《逃犯條例》，直上立法會大會審議通過修例，最終喺6月9日同6月12日，香港爆發大型衝突，甚至造成人命傷亡。

## 參考

類:香港建制派人士
楊棟

**楊棟**，香港親中派政治人物。
## 部分公職
*兩岸和平發展聯合總會
**第五屆孫中山思想研究室副主任/第四屆策略研究委員會副主任
**兩岸青年創新交流中心執行主任
*漳州市政協委員
## 參考

類:香港建制派人士
楊智亮

**楊智亮**，香港親中派政治人物兼資訊科技界人士。陽光網絡創辦人，又曾經開發「香港代駕」Apps，推出酒後代駕服務。

楊智亮十六歲已經開始寫網頁，十七歲嗰陣代表香港去韓國參加國際電腦比賽，畢業之後就投身電腦零售行業。

## 部分公職
*兩岸和平發展聯合總會第五屆孫中山思想研究室副主任/第四屆策略研究委員會副主任
*香港漳州同鄉總會第七屆商務部副主任
*香港八閩弘農楊氏宗親聯合會青委會副會長
## 參考

類:香港建制派人士
張朱宇

**張朱宇**，香港親中派政治人物。

## 經歷
佢1987年由福清移民嚟香港，之後20幾年一直喺萬城集團香港公司做IT品牌推廣同市場營運。

2008年11月，張朱宇入咗清華大學美術學院。到2012年10月27日，張朱宇順利完成學業，攞到藝術管理博士學位。

張朱宇仲拜咗旅法著名油畫家、香港油畫研究會主席林鳴崗做師傅，學習油畫創作。

## 政治立場
佢係香港親中派成員。佢曾經參與公開聯署支持北京未經諮詢或香港人同意，強行訂立嘅《港版國安法》。

## 部分公職
*兩岸和平發展聯合總會第4/5屆顧問
*香港中華文化總會副理事長/常務理事
## 參考

類:香港建制派人士
HL

**HL**，拉丁字母串字，指：

## 教育
* 香港高等程度會考

## 城市
*黑龍江省嘅行政區劃代碼字母碼

## 其他
*Hl (二合字母)
* 公石（百升）
方繁堅

**方繁堅**，香港親中派政治人物。
## 部分公職
*兩岸和平發展聯合總會第4/5屆孫中山思想研究室副主任
*香港菁英會名譽董事
*香港青年交流促進聯會第一屆理事會理事
*香港浸會大學工商管理學院校友會會長
*香港中華總商會青年委員會常務委員

## 參考

類:香港建制派人士
HLE

HLE可以指：

## 教育
* 香港高等程度會考

## 其他
* 聖地體驗（Holy Land Experience），美國佛羅里達州奧蘭多嘅一個基督教主題公園
皇甫星

**皇甫星**，香港親中派政治人物。中國蒲公英教育機構創辦人及主席。

佢曾經參與公開聯署支持北京未經諮詢或香港人同意，強行訂立嘅《港版國安法》。佢有時亦為一啲中國愛國歌曲嘅歌唱比賽擔任頒獎嘉賓。

## 部分公職
*香港中華文化總會副會長兼執行秘書長
*中國香港女攝影家協會創會主席
## 參考

類:香港建制派人士
黎國強

**黎國強**，香港親中派政治人物。

佢曾經參與公開聯署支持北京未經諮詢或香港人同意，強行訂立嘅《港版國安法》。

## 部分公職

* 香港廣東社團總會常務副主席
* 香港中華文化總會副理事長/常務理事
* 中國和平統一促進會香港總會理事
* 雋青社永遠榮譽會長

## 參考

類:香港建制派人士
何威

**何威**，香港親中派政治人物。

佢曾經參與公開聯署支持北京未經諮詢或香港人同意，強行訂立嘅《港版國安法》。

## 部分公職

* 香港中華文化總會副監事長/常務理事
* 中國文藝評論家協會會員
* 中國文學藝術界聯合會香港會員總會會員
* 香港影評人協會榮譽會長
* 中國港台電影研究會香港電影委員會學術顧問
* 澳門文化產業基金項目評審委員會專家評審

## 參考

類:香港建制派人士
吳澤宇

**吳澤宇**，香港親中派政治人物。漳龍有限公司董事長。

佢支持排除民主派人士嘅所謂愛國者治港，又曾經參與活動推廣學習貫徹三中全會。

## 部分公職

* 漳州市政協委員

## 參考

類:香港建制派人士
11 Bit Studios

**11 bit studios SA**係一家總部位於華沙嘅波蘭電子遊戲開發商同發行商。呢間工作室由CD Projekt同Metropolis Software嘅前成員於 2010 年創立。工作室最著名嘅作品係 Anomaly: Warzone Earth（2011 年）、 This War of Mine （2014 年）、 冰汽時代（Frostpunk）（2018 年）同 冰汽時代 2（Frostpunk 2）（2024 年）。

## 歷史
呢間公司於 2010 年 9 月 11 日正式成立，由CD Projekt同Metropolis Software嘅前開發人員同員工創立。  佢哋目前請咗大概 250 個員工。呢間公司嘅目標係創造既適合遊戲發燒友又適合休閒遊戲玩家嘅遊戲。 佢哋因為開發即時戰略逆轉塔防遊戲Anomaly: Warzone Earth 同This War of Mine而聞名，後者因為描繪咗類似薩拉熱窩圍城城市入邊嘅平民而受到評論家稱讚。 

該工作室喺2018 年發行嘅冰汽時代（Frostpunk）喺發行三日內就賣咗超過 25 萬份。 呢隻遊戲描繪咗一個係 19 世紀末被冰雪覆蓋嘅英國，而玩家需要管理人類嘅最後一座城市。  2020 年呢間公司透露會投資 2,100 萬美元資助同佢出版公司簽約嘅三個項目同四款遊戲嘅開發。其中一款就係喺 2024 年 9 月 20 日正式發布嘅冰汽時代 2（Frostpunk 2）。

## 參考

## 外部連結

*
溝兒

**溝兒**（其他中文藝稱：小番薯；英文花名：Chloe；；中文綽號：澳門第一神顏；）係個澳門女KOL，因擔任飛夢映画嘅演員而出名；網民普遍讚佢樣靚身材正，不過紛紛笑佢把聲唰。

## 戀愛歷程
溝兒喺訪談節目之中講述自己拍過好多次拖；喺啲男朋友之中，唔止有偷食嘅，亦有既叫雞又約炮嘅……後來佢嫁咗畀曹（英文花名：Kelvin；葡文真姓： Chou）。

## 參考網站

## 社媒户口
*溝兒嘅YouTube頻道
*溝兒嘅Threads個人檔案
*溝兒嘅Instagram個人檔案
*溝兒嘅B站個人空間
*溝兒嘅微博個人主頁
*溝兒嘅小紅書個人主頁
*Kelvin Chou嘅Instagram個人檔案
*Kelvin Chou嘅Threads個人檔案
Typeduck

**TypeDuck 打得**粵拼輸入法，簡稱Typeduck，係由香港教育大學語言學及現代語言系研發，由劉擇明博士負責嘅粵拼輸入法，部分版本基於中州韻輸入法引擎。呢隻輸入法支持輸入聲調、少量容錯（例如可以打y而唔打粵拼標準嘅j）同混合英語輸入。

## 設計
TypeDuck設計者主張，因為TypeDuck嘅目標用户亦包括香港非粵語母語嘅少數族裔，所以佢加入咗參考英語 、印地語 、印尼語 、尼泊爾語同烏爾都語嘅翻譯提示功能，方便非粵語母語者輸入同學習粵拼。

## 參考


## 睇埋

* 香港語言學學會粵語拼音方案
* 粵語拼音輸入法
* 中州韻輸入法
美球

美球（英文花名：MIKO；葡文全稱：Chan Wan I；中文全稱：陳韻兒；中文綽號：澳門夢乃；性別：女；生日：2001年11月1號）係個澳門摩度，以生得同夢乃愛華似樣見稱，因參演飛夢映畫工作室嘅短片而為人所知；佢亦係德智優教育中心嘅持牌實體同埋校長。
## 參考

## 社媒
*美球嘅小紅書個人主頁
*美球嘅Facebook個人檔案
*美球嘅Instagram個人檔案
*美球嘅Threads個人檔案
*德智優教育中心嘅Facebook專頁
今晚乜都拗

《**今晚乜都拗**》（）係香港無綫電視嘅遊戲節目，由森美主持，每集請唔同藝人嘉賓就一個特定議題進行辯論。節目由2025年2月10號到2月28號逢禮拜一到五晚22:30－23:05喺翡翠台播。

## 每集內容

## 出面網頁
*今晚乜都拗 | TVB 無綫電視
Now101台

**now101台**（又叫**now 101**）係now寬頻電視一條香港中文資訊娛樂頻道，2011年2月9號啟播。同時取代咗Now香港台果啲節目

## 參考資料
奧魯巴

**奧魯巴**（）係沙地阿拉伯塞卡凱嘅職業足球球會，依家踢緊沙地職業足球聯賽。

## 著名球員
* 蘇馬（Kurt Zouma，2024-）

## 參考


## 連出去
*官方網站
海兒

**海兒**（全稱：**陳海兒**；，），係香港女高音聲樂家，英皇娛樂藝人，喺倫敦皇家音樂學院碩士畢業，並擁有香港演藝學院音樂榮譽學士學位，師承資深女高音阮妙芬同女中音Sally Burgess。

## 簡歷
海兒喺香港土生土長，中學入讀德望學校，並喺香港演藝學院音樂榮譽學士畢業，之後去咗英國先後修讀倫敦皇家音樂學院同皇家威爾斯音樂戲劇學院嘅碩士課程。

海兒十三歲考獲皇家音樂學院八級鋼琴考試同八級聲樂考試優異（Distinction）成績；十四歲喺第11屆香港（亞太區）鋼琴大賽得冠軍，喺多屆香港校際音樂節中獲得超過十次冠軍，獲頒發費明儀女士聲樂獎學金，費明儀女士歌劇獎學金，香港賽馬會音樂及舞蹈信託基金 2021-22 獎學金同成為協會成員，期間更獲得梁思豪獎學金，聶明康紀念獎學金同威爾斯男聲合唱團獎學金。

海兒喺個人社交平台時常分享有關歌劇音樂學習同國際演出嘅過程，經營Instagram唔到三年累積粉絲超過76萬，並喺多個音樂比賽同音樂節中獲得咗多個獎項，因此開始備受關注，更被多間報章媒體廣泛報導同訪問，2024年更出席無綫電視歌唱比賽節目《中年好聲音3》其中一位評審而更為人所知。

海兒曾經演唱嘅歌劇角色包括《修女安潔莉卡》嘅頭銜角色修女安潔莉卡、《霍夫曼嘅故事》嘅古麗葉塔及《魔笛》嘅帕米娜；歌劇選段角色包括《波希米亞人》嘅穆塞塔、《女人皆如此》嘅費奧迪麗姬、《卡門》嘅米凱拉、《唐·喬望尼》嘅安娜及《愛情靈藥》嘅阿蒂娜。陳氏常參與大師班嘅演出，當中包括著名美籍女高音歌唱家Renée Fleming、Eduardo Chama、Nelly Miricioiu、Michael Chance 同 Joy Mammen。

2024年被英皇娛樂發掘成為樂壇新人，預計2025年推出個人單曲同個人音樂會。

## 演出

### 歌劇／舞台劇

* 2017年：香港演藝學院 — 浦契尼兩部獨幕歌劇：《修女安潔莉卡》、《奪產記》
* 2019年：35周年香港演藝學院節呈獻：《魔笛》
* 2025年：《三•八》

### 電視節目（無綫電視）
*2024-2025年：《中年好聲音3》評審
### 網上節目
*2025年：《I really LOVE to Travel》（同古巨基、程人富主持）

### 網絡節目

* 2025年至今：《恨駕女團》（主持）

### MV

* 2025年：古巨基 x 程人富《任K房流淚》

## 參考

## 出面網頁
*海兒嘅個人網站
奧特海維利

**奧特海維利**（）係比利時魯汶一間職業足球球會，依家踢緊比利時職業聯賽。

## 參考


## 連出去
*官方網站
萬盛閣

**萬盛閣**係香港房屋協會起嘅住宅項目，1994年落成，喺太子荔枝角道168號，設有2座15層樓高嘅樓，入面總共有104個單位。

萬盛閣基座設有面積1.25萬方呎的商鋪。2024年11月，香港房屋協會出售萬盛閣基座商鋪。

## 參考

## 出面網頁
* 萬盛閣
紋人多故事

《**紋人多故事**》（）係香港無綫電視嘅資訊節目，由陳偉雄主持，用紋身做題材。節目由2025年1月11號到7月5號逢禮拜六晚23:00－23:30喺TVB Plus播。呢個節目係82頻道繼《冇人性教育》後，第二個全部集數被列做「M 成年觀眾」嘅節目。

## 每集內容

## 節目調動
*2025年1月25號：由於直播《賽馬直擊 - 大都會錦標賽馬日》，所以停播一次。
*2025年2月22號：由於直播《賽馬直擊 - 沙特盃賽馬日》，所以停播一次。
*2025年3月29號：由於直播《賽馬直擊 - 南非打吡賽馬日》，所以停播一次。
*2025年4月5號：由於直播《賽馬直擊 - 杜拜世界盃賽馬日》，所以停播一次。
*2025年5月3號：由於直播《賽馬直擊 - 英國二千堅尼賽馬日》，所以停播一次。
*2025年5月17號：由於直播《賽馬直擊 - 樂景傑錦標賽馬日》，所以停播一次。
*2025年5月24號：由於直播《賽馬直擊 - 愛爾蘭二千堅尼賽馬日》，所以停播一次。
*2025年6月7號：由於直播《賽馬直擊 - 英國打吡大賽日/金挑戰大賽日》，所以停播一次。
*2025年6月14號：由於21:30-23:30播《有GOOD戲 :文雀》，所以停播一次。
*2025年6月21號：由於直播《賽馬直擊 - 女皇伊利沙伯二世禧年誌慶錦標賽馬日》，所以停播一次。
*2025年6月28號：由於21:30-23:30播《有GOOD戲 :逃獄兄弟》，所以停播一次。

## 出面網頁
*紋人多故事 | TVB 無綫電視
*《紋人多故事》myTV SUPER線上看
朱燕妮

****，香港親中派政治人物。

佢曾經參與公開聯署支持北京未經諮詢或香港人同意，強行訂立嘅《港版國安法》。

## 部分公職
*香港各界文化促進會理事
*香港汕尾市同鄉總會理監事
*離島區分區委員會（坪洲 / 長洲 / 南丫）委員
*保健海流協進會首長
## 參考

類:香港建制派人士
楊勇

****，香港親中派政治人物。清華大學港澳研究中心兼任研究員，曾經做過香港中聯辦組織人事部副部長。

佢曾經參與公開聯署支持北京未經諮詢或香港人同意，強行訂立嘅《港版國安法》。

## 部分公職

* 香港中華文化總會名譽會長/常務理事
* 紫荊雜誌社社長
* 香港新聞工作者聯會理事會副主席

## 參考

類:香港建制派人士
直言命題

**直言命題**（）係邏輯同哲學上講到，描述「一個類係咪屬於某一個類」嘅命題，可以話係演繹推理嘅基本構件。

做標準嘅分析嗰陣，直言命題包括咗四句嘢，四句嘢分別叫做 、、 同 ：而家設 （可以睇埋主語）做某個類別嘅嘢，而 （可以睇埋謂語）做另一個類別嘅嘢，如果要講  嘅成員當中有幾多係屬於  嘅，大致有以下呢四種情況：
:

而喺廿世紀起，呢四句嘢就有畀人用邏輯符號嚟表達，
:

## 睇埋
*對立四方形

## 引述
張詩劍

****，香港親中派政治人物。

佢曾經參與公開聯署支持北京未經諮詢或香港人同意，強行訂立嘅《港版國安法》。

## 部分公職
*香港中華文化總會創會會長（亦擔任過副會長兼理事長）
*中國作家協會會員
## 參考

類:香港建制派人士
曾斯琪

****(Eva Tsang)，香港親中派藝術家，香港出世。

佢曾經參與公開聯署支持北京未經諮詢或香港人同意，強行訂立嘅《港版國安法》。

## 學歷

* 香港大學專業進修學院創意產業管理(藝術及文化)深造文憑
* 香港中文大學專業進修學院西方藝術高等文憑
* 香港設計學院室內設計文憑
* 香港公開大學李嘉誠專業進修學院中國水墨畫大師班系列證書

## 部分參展記錄

* 2018全球水墨大展 – 教育篇
* 2017全球水墨畫大展

## 部分公職

* 香港美協會員

## 參考

類:香港建制派人士
解釋篇

《**解釋篇**》（，；）係亞里士多德嘅《工具論》入面第二份文本，亦係西方傳統入面現存最早期，詳細又形式化噉處理語言同邏輯之間嘅關係嘅哲學著作之一。
三色貓

**三色貓**（）係指身上啲毛有齊黑、橙、白三隻色嘅貓。三色貓絕大多數都係乸。
皇家聖圖爾登足球會

**皇家聖圖爾登足球會**（）係喺比利時聖特雷登嘅足球會，而家打緊比利時職業聯賽。

## 榮譽
*比利時聯賽盃冠軍：1999年

## 參考


## 連出去
*官方網站
薩格勒布戴拿模青訓選拔隊

**薩格勒布戴拿模青訓選拔隊**（）係克羅地亞薩格勒布一間職業足球球會，係1967成立。

## 參考


## 睇埋
*薩格勒布戴拿模

## 連出去
*官方網站
林國安

****，香港親中派政治人物。
## 部分公職
*香港青年關愛協會副會長兼公司董事
*江西井岡山市政協委員兼特聘香港委員
*前民建聯成員
*前粉嶺華明邨業主立案法團主席

## 政治立場
佢係香港親中派人士，做過民建聯劉江華嘅助選團，並幫助民建聯姚銘參選區議會等拉票，期間不時咒罵泛民主派人士。

## 爭議

* 喺擔任粉嶺華明村業主立案法團主席期間，佢涉入同居民有關大廈維修嘅糾紛，受到一啲批評。另外，佢被指同江湖勢力交往密切。

* 喺2012年8月18號，佢曾經喺一次擾亂法輪功嘅活動入面恐嚇警察。

## 參考

類:香港建制派人士
莊家泓

****，香港親中派人物。2014年南京青年奧運會資格港青代表。有時會接受親中派媒體訪問，宣傳北京嘅政策。

喺2016年，佢有份聯署支持香港政府剝奪4名立法會議員（姚松炎，劉小麗，梁國雄，羅冠聰）資格。

## 部分公職

* 武盟眾創始人
* 禪武堂副主席

## 參考

類:香港建制派人士
陳小鳳

****，香港親中派人物。

佢曾經參與公開聯署支持北京未經諮詢或香港人同意，強行訂立嘅《港版國安法》。

## 部分公職

* 香港金紫荊國際書畫家聯合會副會長

* 比利時世界文化藝術交流中心高級顧問
* 國際華商協進會第18屆榮譽會長

## 參考

類:香港建制派人士